Downloaded from YTS.MX
Official YIFY movies site: YTS.MX
ബുഡാപെസ്റ്റ്, ഹംഗറി
അവൾ എത്തി.
ക്രിപ്റ്റോ വാലറ്റ് ആ കുഷ്യൻ്റെ അടിയിൽ വയ്ക്ക്.
എൻ്റെ പണമോ?
ബ്ലോക്ക് ചെയിനിലെ ക്രയവിക്രയങ്ങൾ
പരിശോധിച്ചശേഷം നിൻ്റെ പണം നൽകും.
നീ പറഞ്ഞുറപ്പിച്ച മുഴുവൻ ബിറ്റ്‍കോയിനും
വാലറ്റിലുണ്ടെന്ന് റട്ട്ലെഡ്ജിന് ഉറപ്പാക്കാനുണ്ട്.
സാധനം തരുമ്പോൾ പണം നൽകണം എന്നായിരുന്നു എൻ്റെ കരാർ.
തൻ്റെ പദ്ധതി നടക്കണമെങ്കിൽ ഈ ബിറ്റ്‍കോയിൻ ആവശ്യമാണ്.
ഇപ്പോ പണം തന്നില്ലെങ്കിൽ
ഈ ക്രിപ്റ്റോ വാലറ്റ് എൻ്റേതാണ്.
നീ
വിവേകബുദ്ധിയോടെ പെരുമാറണം.
നോക്കൂ.
ഞാൻ വിവേകബുദ്ധിയുള്ള ആളാണ്.
തൻ്റെ പദ്ധതി എന്താണെന്ന് എനിക്കറിയില്ല,
പക്ഷേ ഞാൻ തൻ്റെ വേലക്കാരിയല്ല.
അവളെ തടയ്.
വാഷിങ്ടൺ ഡിസി
മാഡം?
മാഡം പ്രസിഡൻ്റ്, ഒരു പ്രശ്നമുണ്ട്.
ആവിഡ് എങ്ങോട്ടോ പോവുകയാണ്.
ഹലോ?
ഇതിന് ഞാനിന്ന് ഇതും പറഞ്ഞ് ഒരുത്തൻ്റെ ദിവസം നശിപ്പിക്കും മാനി.
അതിലെനിക്ക് സംശയമില്ല മാഡം പ്രസിഡൻ്റ്.
പുറത്തിറങ്ങ്.
നാശം.
ഏജൻ്റ് ഡാർഡൻ.
മാഡം പ്രസിഡൻ്റ്. ആവിഡിനെ കണ്ടു മാഡം.
പിടികൂടുന്നതിന് നിമിഷങ്ങൾ മതി.
- വേഗമാകട്ടെ. - ശരി മാഡം.
റട്ട്ലെഡ്ജ്, അവൾ നീ നിൽക്കുന്നിടത്തേക്ക് വരുന്നുണ്ട്.
ശരി.
അവർ ആവിഡിനെ പിടികൂടി മാഡം.
എന്തായിത്.
ഇത് കഴിഞ്ഞു.
അങ്ങനെ. അടങ്ങിയിരിക്ക്.
അമേരിക്കൻ ഡോളർ - 70,000,000 ബിറ്റ് കോയിൻ - 1,010.514
നിനക്ക് അൽപ്പം കൂടി ക്ഷമ വേണമായിരുന്നു.
അവൾ ഇങ്ങനെ ഒളിച്ചു പുറത്തുപോകാൻ അനുവദിക്കരുത് ഡാർഡൻ.
എന്നോട് ക്ഷമിക്കണം മാഡം.
ആവിഡ് ഓവലിലേക്ക് എത്തുന്നു.
- കുറച്ചു കൂടിപ്പോയി, അല്ലേ മമ്മാ? - മിണ്ടാതിരിക്ക്.
ജി20
- ആ ആർ.എഫ്.ഐ.ഡി ഹാര്‍ഡ് വെയര്‍ എടുക്കണം. - ഞാനതെടുക്കാം സർ.
ശരി. വാതിലുകൾ പരിശോധിക്കൂ.
ഇതെല്ലാം ആവശ്യമാണോ? എന്തായിത്. അരുത്,
നിർത്ത്! ഇതെനിക്ക് സ്കൂളിലേക്ക് വേണം.
നീയത് ആലോചിക്കണമായിരുന്നു. ഇപ്പോഴിത് തെളിവാണ്.
ഫോണും. അതെനിക്കു താ.
നാല് മാസത്തിൽ എനിക്ക് 18 വയസ്സാകും. ഞാൻ ഒരിക്കലും പുറത്തുപോകാൻ പാടില്ലേ?
സീക്രെട്ട് സർവീസ് ഏജൻ്റുമാരില്ലാതെ പറ്റില്ല സെറീന.
സംരക്ഷണമില്ലാതെ പറ്റില്ല.
ഇത് നടത്താൻ കൃത്യമായി എന്താ ചെയ്തതെന്ന് നീ ഞങ്ങളോട് പറയും.
നിങ്ങളുടെ സുരക്ഷയിൽ ഒരുപാട് പഴുതുകളുണ്ട്, ഞാനിത് വേറേ പത്തു രീതിയിലും ചെയ്തേനെ.
നീ മിടുക്കിയാ, പക്ഷേ എല്ലാം തെറ്റായ രീതിയിലാ ചെയ്യുന്നത്.
കൂട്ടിലടച്ച മൃഗത്തെപ്പോലെ ഇവിടെ കിടക്കുമ്പോൾ, ഞാനതെങ്ങനെ ഉപയോഗിക്കണം?
ഡിമെട്രിയസും അങ്ങനെത്തന്നെയാണ്. അവനിത്തരം വേലയൊന്നും ചെയ്യുന്നില്ല.
- കാരണം അവന് കൂട്ടുകാരാരുമില്ല. - എനിക്ക് കൂട്ടുകാരുണ്ട്.
അവരെല്ലാം കാർട്ടൂണുകളാണ്.
ഞാൻ ഒളിച്ചു പോയത് ഇവൻ കണ്ടതാ, പക്ഷേ ഒന്നും മിണ്ടിയില്ല.
എന്നെ നോക്കല്ലേ. ഞാൻ നല്ലവനാ.
- രണ്ടാളും ഇനി പുറത്തുപോകണ്ട. - എനിക്ക് 12 അല്ല.
- തെളിയിക്ക്. - അതിനു സമ്മതിക്കുന്നില്ല!
മതി!
വെളുപ്പിന് നാലുമണിയായി. നമ്മളെല്ലാവരും ഉറങ്ങാൻ പോകുന്നു.
എനിക്കീ നിലയിലെത്താൻ ഇരട്ടി പ്രയത്നിക്കേണ്ടി വന്നു.
നീ എന്തിനാണിത് കൂടുതൽ വിഷമകരമാക്കുന്നത്?
ഇത് ഞാൻ തെരഞ്ഞെടുത്തതല്ല.
നിനക്ക് തെരഞ്ഞെടുക്കാൻ പറ്റില്ല.
പിന്നെ, ഒളിച്ചു പുറത്തുപോകാൻ വേണ്ടി
ചെയ്തതൊന്നും ഇനി നീ ചെയ്യില്ല.
സെറീന ഹാക്ക് ചെയ്ത് അവളുടെ സ്വന്തം ആർ.എഫ്.ഐ.ഡി കീ ഉണ്ടാക്കി.
- അവൾ മിടുക്കിയാണ്. - മിടുക്ക് കൂടുതലാണ്.
എപ്പോൾ നിർത്തണമെന്ന് അവൾക്കറിയില്ല.
അവൾക്കാ സ്വഭാവം എവിടുന്ന് കിട്ടിയെന്നാ.
നിങ്ങൾ ശക്തിക്കെതിരേ ശക്തി പ്രയോഗിക്കുന്നു.
നിങ്ങൾ എൻ്റെ ബാലൻസ് കളയണം.
ബഹുമാനമില്ലാതെ പെരുമാറിയതിന് ജോലി കളയിക്കും.
ശരി, പക്ഷേ അടുത്ത 15 മിനിറ്റു നേരത്തേക്ക് പറ്റില്ല.
- പതുക്കെ ചെയ്യൂ. - ശരി.
ജി20-ൽ നിങ്ങൾ മുടന്തിയാൽ എൻ്റെ പണി പോകും.
- മുട്ടിന് എങ്ങനെയുണ്ട്? - പ്രശ്നമൊന്നും ഇല്ല.
സേനയിൽ നിന്ന് വന്നിട്ട് അത് കൊള്ളാം.
ശരിയാ. മറൈനുകൾ പിന്നെ ശക്തരാണല്ലോ.
വല്യ മോശമില്ല.
തീർച്ചയായും പ്രധാനമന്ത്രി എവെറെറ്റ് ജി20-ൽ നിങ്ങളെ പിന്തുണയ്ക്കില്ല.
അയാൾക്ക് ശക്തരായ സ്ത്രീകളെ ഇഷ്ടമല്ല.
ഫലൂജ ഉപരോധത്തിൽ
ബ്രിട്ടൻ്റെ പിന്തുണപോലും ഇല്ലെങ്കിൽ എൻ്റെ പദ്ധതിക്ക് എങ്ങനെ സമവായമുണ്ടാകും?
നീ ഒരു വഴി കണ്ടെത്തും. എപ്പോഴും അങ്ങനെയാണല്ലോ.
അവൾ ഒളിച്ചു പോയതിൽപ്പിന്നെ ഉറക്കം കിട്ടിയോ?
- നാലു മിനിറ്റ്, മാഡം പ്രസിഡൻ്റ്. - ശരി.
നീ നാലു പിള്ളേരെ വളർത്തിയല്ലോ. എങ്ങനെ അതൊക്കെ അതിജീവിച്ചു?
ജിൻ.
മാഡം, നിങ്ങളുടെ ജാക്കറ്റ്.
സ്വാഗത പരിപാടിയ്ക്കുള്ള വേഷത്തിൻ്റെ
കാര്യത്തിൽ നമുക്കൊരു സമവായത്തിലെത്തണം.
ഞാൻ ചുവപ്പാണാലോചിക്കുന്നത്.
നിങ്ങളുടെ ആദ്യ അന്താരാഷ്ട്ര പരിപാടി.
അവരെൻ്റെ പദ്ധതിയിലാണ് ശ്രദ്ധിക്കേണ്ടത്, വേഷത്തെപ്പറ്റിയല്ല.
നിങ്ങൾക്ക് ഒരുജോഡി ഹൈ ഹീലുകൾ തന്നാലോ?
എല്ലാവരെക്കാളും നല്ല പൊക്കം കിട്ടും.
സത്യസന്ധമായ ഉത്തരം വേണോ?
പുള്ളിക്ക് അതു വേണ്ട.
പോകാൻ സമയമായി മാഡം പ്രസിഡൻ്റ്.
നന്ദി.
ആഗോള സമ്പദ്‍വ്യവസ്ഥ വിലയിരുത്താന്‍
20 സമ്പന്ന രാഷ്ട്രങ്ങൾ ഒത്തുകൂടുമ്പോള്‍,
പതിറ്റാണ്ടുകളായി നാം കാണാത്ത അത്രയും വലിയ
ഭക്ഷ്യപ്രതിസന്ധി പരിഹരിക്കാൻ സമയമായി.
സബ്-സഹാറൻ മേഖലയിലുള്ള നിരവധി രാജ്യങ്ങളിൽ
കർഷകർക്ക് നമുക്കുള്ളതുപോലെ ബാങ്കിങ് സൗകര്യം ലഭിക്കുന്നില്ല,
അതിനാൽ കൃഷിക്കുളള വിത്തു വാങ്ങേണ്ട സമയത്ത്,
അവർക്ക് സോക്സുകളിൽ തിരുകിയതോ ഒളിപ്പിച്ചതോ ആയ പണത്തെ ആശ്രയിക്കേണ്ടി വരുന്നു.
ഡിജിറ്റൽ പണമുപയോഗിച്ച് അവർക്കൊരു പരിഹാരം നൽകാൻ ഞങ്ങളാഗ്രഹിക്കുന്നു.
അത് സുരക്ഷിതവും ഉപയോഗിക്കാൻ എളുപ്പവുമാണ്.
എൻ്റെ അമ്മാവൻ എപ്പോഴും പറയുമായിരുന്നു,
"നീ ഒരാൾക്ക് ഒരു മീൻ നൽകിയാൽ, അയാൾക്ക് അന്നത്തെ ഭക്ഷണം കഴിക്കാം,
എന്നാൽ ഒരാളെ മീൻ പിടിക്കാൻ പഠിപ്പിച്ചാൽ,
അയാൾക്ക് ജീവിതം മുഴുവൻ ഭക്ഷണം കഴിക്കാം."
നാം ഒരുമിച്ച് എന്ന പദ്ധതി വഴി, ഞങ്ങൾ ചെയ്യാൻ ഉദ്ദേശിക്കുന്നത് ഇതാണ്.
ജി20-ൽ പങ്കെടുക്കുന്ന എല്ലാ ലോകനേതാക്കളും
എൻ്റെ കൂടെ ചേരാനഭ്യർത്ഥിക്കുന്നു.
പ്രസിഡൻ്റ് ഇപ്പോൾ ചോദ്യങ്ങൾക്ക് ഉത്തരം നൽകും.
- മാഡം പ്രസിഡൻ്റ്. - മാഡം പ്രസിഡൻ്റ്.
മാഡം പ്രസിഡൻ്റ്, നിങ്ങളുടെ കുടുംബം ദക്ഷിണാഫ്രിക്കയിലേക്ക് വരുന്നുണ്ടോ?
എൻ്റെ ഭർത്താവ് കൂടെയുണ്ടാകും, ഒപ്പം എൻ്റെ ബഹുമാന്യയായ ട്രഷറി സെക്രട്ടറി
ജോവാന വർത്ത് ഉണ്ടാവും, കാര്യങ്ങൾ എളുപ്പത്തിൽ മനസ്സിലാക്കാനായി
ചെലവിൻ്റെയും ലാഭത്തിൻ്റെയും വിശകലനവുമായി തയ്യാറായിരിക്കും.
നിങ്ങളുടെ പ്രായപൂർത്തിയാകാത്ത മകളെ ജോർജ്ജ് ടൗണിലെ ഒരു ബാറിൽ നിന്ന്
ഇന്നലെ രാത്രി സീക്രെട്ട് സർവീസ് പിടിച്ചു കൊണ്ടു പോയതിനെപ്പറ്റി എന്തെങ്കിലും?
ഞാനും കുടുംബവും കാര്യങ്ങളെല്ലാം സ്വകാര്യമായിട്ടാണ് കൈകാര്യം ചെയ്യുക.
മാഡം പ്രസിഡൻ്റ്, എല്ലാ ബഹുമാനത്തോടെയും ചോദിക്കുകയാ,
വീട്ടിലെ പ്രശ്നങ്ങൾ പരിഹരിക്കാനറിയാത്ത നിങ്ങൾ
ഞങ്ങളുടെ സുരക്ഷ ഉറപ്പാക്കുമെന്ന് എങ്ങനെ അറിയും?
- ഇനി ചോദ്യങ്ങൾ വേണ്ട. - മാഡം പ്രസിഡൻ്റ്.
നന്ദി. ഇനി ചോദ്യങ്ങൾ വേണ്ട.
ഒരു ചോദ്യം കൂടി, പ്ലീസ്.
ഇവിടെ ഒരു ശുദ്ധീകരണം ആവശ്യമാണോ?
സ്വന്തം കുടുംബത്തിൻ്റെ നിയന്ത്രണം നഷ്ടമായോ?
നിൻ്റെ എല്ലാ വാരാന്ത്യ പരിപാടികളും മാറ്റിവച്ചിരിക്കുന്നു.
നീയും സഹോദരനും ഞങ്ങൾക്കൊപ്പം കേപ് ടൗണിലേക്ക് വരികയാണ്.
അതെന്തിനാ?
ഇന്ന് പത്രക്കാരുമായുണ്ടായ സംഭവം മൂലമാണോ?
നിങ്ങളെന്താ ഇങ്ങനെ?
നിങ്ങൾ എപ്പോഴും ശ്രമിക്കുന്നത് നിങ്ങളുടെ പ്രതിച്ഛായ നന്നായിരിക്കാനാണ്.
സെറീന…
…സെറീന സട്ടൺ ജോര്‍ജ്ജ്‍ടൗണിലെ ഒരു ബാറിലെ പാര്‍ട്ടിയിൽ സുരക്ഷാ ഉദ്യോഗസ്ഥരില്ലാതെ
പങ്കെടുക്കുന്ന വീഡിയോ സോഷ്യൽ മീഡിയയിൽ പ്രചരിക്കുകയാണ്…
ഇത് മുറിവിൽ ഉപ്പുപുരട്ടിയ പോലെയായോ?
ഇതാ.
നന്ദി ബേബി.
മുറിവ് ഞാൻ കൈകാര്യം ചെയ്തു.
ഇന്നത്തെ ഉപ്പുപുരട്ടൽ കാത്തിരിക്കുകയാണ്.
…ഇന്നത്തെ വാർത്താസമ്മേളനത്തിൽ നിഴൽ വീഴ്ത്തിയിരിക്കുന്നു,
പ്രസിഡൻ്റ് സട്ടൺ ജി20യിൽ
അതിൽ പ്രഖ്യാപിച്ച പ്രസിഡൻ്റിൻ്റെ നാം ഒരുമിച്ച് പ്ലാനിലും,
വിമർശകരിൽ നിന്ന് അവർക്കെതിരെ കൂടുതൽ ആക്രമണങ്ങൾക്കും കാരണമായി.
അവർക്ക് വിദേശ നേതാക്കളുടെ ബഹുമാനം ലഭിക്കുന്നില്ല,
കൂടാതെ പ്രസിഡൻ്റുമാർക്ക് സാധാരണയായുള്ള നയതന്ത്രജ്ഞതയുടെ കുറവുമുണ്ട്--
നമ്മുടെ മകൾ എന്നെ വെറുക്കുന്നു.
അവളൊരു കൗമാരക്കാരിയാണ്.
അവൾക്ക് എല്ലാവരോടും വെറുപ്പാണ്.
മോളേ, നീ വളരെ നല്ല ഒരമ്മയാണ്.
അതേ.
അവളെന്നെ തളർത്തിക്കളയുന്നു.
ഒരിക്കൽ അവൾ നിൻ്റെ വില മനസ്സിലാക്കും.
ബ്രിട്ടൻ ഫ്രാൻസിനെ അവർക്കൊപ്പം കൂട്ടും.
സഖ്യകക്ഷികളായി നിലകൊള്ളണമെങ്കിൽ, അവർ നിയമങ്ങൾ പാലിക്കണം.
പക്ഷേ നമുക്കവരെ അതിനായി ഭീഷണിപ്പെടുത്താനാവില്ല.
എന്നാണ് നീ മര്യാദ കാണിക്കാൻ തുടങ്ങിയത്?
തെരഞ്ഞെടുപ്പ് തുടങ്ങിയപ്പോ ഞാനൊരു യുദ്ധക്കൊതിച്ചിയാണെന്ന പരസ്യം കണ്ടിരുന്നു.
ഡാനി, ഞാനൊരു ധീരവനിതയോട് അസൂയയുള്ള ആളെന്ന നിലയിലും കാണപ്പെട്ടു,
അതോടെ ഞാൻ പ്രസിഡൻ്റു പദത്തിനുള്ള മത്സരം ഉപേക്ഷിച്ചു.
പക്ഷേ നമ്മൾ വീണ്ടും സുഹൃത്തുക്കളായി. ഒരിക്കൽക്കൂടി.
ജോ, നമ്മൾ എപ്പോഴും സുഹൃത്തുക്കൾ തന്നെയായിരുന്നു.
കേട്ടോ?
പക്ഷേ ശക്തരായിരുന്നതാണ് നമ്മളെ ഇവിടെ എത്തിച്ചത്.
ഒരു നൂറുകൊല്ലം മുമ്പ് നമ്മളിലാർക്കും വോട്ട് ചെയ്യാനാവുമായിരുന്നില്ല.
പക്ഷേ ഇതാ, നാമിരുവരും ഇവിടെ, എയർ ഫോഴ്സ്
വണ്ണിൽ ജി20-യിൽ പങ്കെടുക്കാൻ പോകുന്നു.
മാഡം, വൈസ് പ്രസിഡൻ്റും സിഐഎ ഡയറക്ടർ മിക്കൽസണും
സുരക്ഷാ വിശദീകരണത്തിനു കാത്തുനിൽക്കുന്നു.
- നിങ്ങൾ തയ്യാറാണെങ്കിൽ. - ശരി.
മിക്കെൽസൺ. ഹരോൾഡ്.
- മാഡം പ്രസിഡൻ്റ്. - മാഡം പ്രസിഡൻ്റ്.
കാര്യം വിശദീകരിക്കൂ. ആർക്കാണ് ഇന്നെന്നെ കൊല്ലേണ്ടത്?
നിങ്ങളുടെ പരിപാടിയിലെ ഡിജിറ്റൽ കറൻസി വിഷയത്തെപ്പറ്റി
തീക്ഷ്ണ വിമർശനങ്ങൾ വർദ്ധിക്കുന്നതായി കാണുന്നു.
അപകടസാദ്ധ്യത എത്രയാണ്?
ഈ ഹോട്ടൽ ഒരു കോട്ടയാണ്. എന്നാൽ ആതിഥേയ
രാജ്യത്തിന് അനുഭവസമ്പത്ത് കുറവായതിനാൽ,
അധിക സഹായത്തിനായി പാക്സ് വേൾഡ് വൈഡ് സെക്യൂരിറ്റിയെ എത്തിച്ചിട്ടുണ്ട്.
സ്വകാര്യ കരാറുകാരെ പറ്റി എനിക്കുള്ള അഭിപ്രായം അറിയാമല്ലോ.
ഡാനി, അതാണ് ഏറ്റവും നല്ല മാർഗ്ഗം.
ഞങ്ങള്‍ ആറുമാസമായി പാക്സ് സംഘത്തെക്കുറിച്ച് പരിശോധിക്കുകയാണ്.
അവരും സീക്രെട്ട് സർവീസും
നമ്മുടെ സ്പെഷ്യൽ ഫോഴ്സുകളും കൗണ്ടർ അസോൾട്ട് ടീമും…
അവർക്ക് ഹണിമൂൺ സ്വീറ്റ് തന്നെയാ കൊടുത്തത്.
- നിങ്ങൾ സുരക്ഷിത കരങ്ങളിലാണ് മാഡം. - ശുഭാശംസകൾ നേരുന്നു.
കേപ് ടൗൺ, ദക്ഷിണാഫ്രിക്ക
നന്ദി സുഹൃത്തേ.
കോർപ്പറൽ റട്ട്ലെഡ്ജ്.
കർത്താവേ, സുഹൃത്തേ നിന്നെ കഴിഞ്ഞ തവണ കണ്ടപ്പോൾ നാം കുടുങ്ങിക്കിടക്കുവാരുന്നു,
വെടിക്കോപ്പും തീർന്ന്, ആസനത്തിൽ വരെ മണലും കയറി.
സഹോദരാ. കണ്ടതിൽ സന്തോഷമുണ്ടെടോ.
ശരിയാ.
നന്നായിരിക്കുന്നല്ലോ.
ഞങ്ങൾക്ക് വേണ്ടി ജോലി ചെയ്യാൻ നീ വന്നത് എനിക്ക് അത്ഭുതമായിരുന്നു.
നന്ദി വേണ്ട. കമ്പനിയുടെ ഹെലികോപ്റ്റർ അയച്ചതിനു നന്ദി.
ഈ പയ്യന്മാരിൽ പലരെയും അറിയാമായിരിക്കും. പലരും നിൻ്റെ കീഴിൽ ജോലി ചെയ്തിട്ടുണ്ട്.
നിനക്കറിയാൻ വയ്യാത്തവർ നിന്നെ അറിയും.
കർത്താവേ, അത് ഒരു ജന്മം മുമ്പായിരുന്നു, അല്ലേ?
- അതേ. - അല്ലേ?
ഇപ്പോഴിതാ നാമിവിടെ നമ്മളെ അവരുടെ നാണംകെട്ട യുദ്ധങ്ങൾക്ക്
അയച്ച തന്തയില്ലാത്തവന്മാരെ സംരക്ഷിക്കുകയാണ്, അല്ലേ?
ശരി, ഞാൻ എല്ലാം ചുറ്റിനടന്നു കാണിക്കാം.
ശരി.
ഹോട്ടലിൽ കടക്കുക ഏതാണ്ട് അസാദ്ധ്യമാണ്.
ആണോ?
ജി20-ലേക്ക് സ്വാഗതം ദക്ഷിണാഫ്രിക്ക
പുറത്തിറങ്ങുന്നു.
അമേരിക്കൻ പ്രസിഡൻ്റിൻ്റെ സീൽ
പ്രസിഡൻ്റ്.
സുപ്രഭാതം.
ബീസ്റ്റ് താഴെ പാർക്ക് ചെയ്യൂ. മറ്റുള്ളവ മുകളിൽ.
ശരി.
സട്ടൻ കുടുംബത്തിനു സ്വാഗതം. ഞാൻ ഗ്രാൻഡ് ഡയമണ്ടിലെ മെലോകുഹ്ലെ കുആലെ.
നിങ്ങളിവിടെ വന്നതിൽ ഞങ്ങൾ ഏറെ ബഹുമാനിതരാണ്.
ഞങ്ങളെ സ്വീകരിച്ചതിനു നന്ദി.
ദയവായി ഇതുവഴി വരൂ.
നിങ്ങളിവ ധരിക്കണം.
ഇത് നിങ്ങളുടെ മുറികളിലേക്കും ഹോട്ടലിൻ്റെ മറ്റു ഭാഗങ്ങളിലേക്കും പ്രവേശനം നൽകും.
പ്ലീസ്. അകത്തേക്കു വരൂ. സ്വാഗതം.
നിങ്ങൾ ആർ.എഫ്.ഐ.ഡി ആണോ ഉപയോഗിക്കുന്നത്?
ആർഎഫ് ഐ ഡി ഈ വസ്തുവിലെ ചലനങ്ങൾ നിരീക്ഷിക്കാൻ സഹായിക്കുന്നു മിസ് സട്ടൺ.
അപ്പോ ഞാനീ കാർഡ് കളഞ്ഞിട്ട് ചുറ്റുമതിൽ ചാടിയാൽ എന്തുണ്ടാവും?
എങ്കിൽ നിങ്ങൾക്ക് ഞങ്ങളുടെ ഉഗ്രൻ ബ്രഞ്ച് നഷ്ടമാകും.
സെക്യൂരിറ്റി സെൻട്രൽ, പാക്സ്റ്റൻ ബാൾ റൂമിൽ നിന്ന് വിളിക്കുന്നു.
ആദ്യത്തെ ടീം ഇപ്പോഴും ഉള്ളിലാണ്.
ഞാൻ സീക്രെട്ട് സർവീസിനെക്കൊണ്ട് വാൾ പേപ്പർ മണപ്പിച്ചു.
- നമുക്ക് 20 മിനിറ്റിൽ തുടങ്ങാം. - നന്ദി സുഹൃത്തേ.
സുപ്രഭാതം മാഡം പ്രസിഡൻ്റ്.
കെല്ലിയുടെ കരവിരുത് കാണാൻ ഇനി
കാത്തിരിക്കാൻ വയ്യ. അത്ര മോശമാകാനിടയില്ല.
ഹോ!
ചുവന്ന റോസാപ്പൂ നിറമുള്ള ഗൗണും അതിനൊരു വീരനായകൻ്റെ അങ്കിയും.
പിന്നെ…
വളരെ സുഖപ്രദമായ മദ്ധ്യകാല പീഡനോപകരണങ്ങളും.
നീയത് ഊരി മാറ്റ് മോളേ. ഞാൻ ആരോടും പറയില്ല.
എനിക്ക് കുഴപ്പമുണ്ടാകില്ല.
നിനക്ക് കുഴപ്പമുണ്ടാകരുത്.
കാരണം നീയാണെൻ്റെ പ്രണയവും ജീവിക്കാനുള്ള കാരണവും.
നീ ചികിത്സയ്ക്കായി എൻ്റടുത്ത് എത്തിയ നിമിഷം എനിക്കത് മനസ്സിലായതാ.
ഞാനന്ന് ആകെ തകർന്നിരുന്നു. നിങ്ങളെന്നെ രക്ഷിച്ചു.
അതേ.
ഇനി എനിക്കു പോയി ലോകം രക്ഷിക്കണം.
അകത്ത് അടുത്ത സുരക്ഷാഭടന്മാർ മാത്രം. ശ്രദ്ധിക്കൂ.
ആർഎഫ് ഐ ഡി അംഗീകൃത തോക്കുകൾ
- മാഡം പ്രസിഡൻ്റ്. - മാഡം പ്രസിഡൻ്റ്.
ക്ഷമിക്കണം. മാഡം പ്രസിഡൻ്റ്.
ഇടിയുന്ന ഡോളറിനെ രക്ഷിച്ചെടുക്കാനാണ് നിങ്ങളുടെ നാം ഒരുമിച്ച് എന്നു പറയുന്നതോ?
എനിക്ക് പറയാനുള്ളത് വളച്ചൊടിക്കരുത്. ഡോളർ ഇടിയുന്നില്ല.
നിങ്ങൾ എത്ര പണമാണ് കർഷകർക്ക് നൽകാൻ പോകുന്നത്?
- ആരാണത് നൽകുക? - ഇപ്പോ നിങ്ങൾ എനിക്കുള്ളസമയം അപഹരിക്കുകയാ.
- മാഡം പ്രസിഡൻ്റ്. - മാഡം പ്രസിഡൻ്റ്.
ഹായ്.
നിങ്ങൾ സമയം ഒട്ടും കളയില്ല. അതാണെനിക്ക് നിങ്ങളോട് ഇഷ്ടം.
സഹകരണത്തിലൂടെയാണ് മനുഷ്യർ അവരുടെ ഏറ്റവും ശ്രേഷ്ഠമായ വിജയങ്ങൾ നേടിയെടുത്തത്,
നമ്മളിപ്പോൾ അതിൻ്റെ അത്യുന്നതിയിലാണ്.
ആഘോഷിക്കാൻ ധാരാളമുണ്ട്.
ഡെറെക്, എൻ്റെ മദ്ധ്യവയസ്സിലെ ഏറ്റവും വലിയ ദുരന്തം എന്തെന്നാൽ,
വിവാഹമോചിതരെ ഇഷ്ടമുള്ള ഒരു ജ്യേഷ്ഠൻ നിങ്ങൾക്കില്ല എന്നതാണ്.
വേണമെങ്കിൽ ഞങ്ങൾ നിങ്ങൾക്കൊരു സുന്ദരനായ ഷെയ്ഖിനെ കണ്ടെത്തിത്തരാം.
ശരി.
നമുക്കിനി കഠിനഹൃദയരെ പിടികൂടാം.
ശരി. തിരികെ ജോലിയിലേക്ക്.
ഇപ്പോ വരാം.
അപ്പോ സൗദി അറേബ്യയും റഷ്യയും ദയാപരന്മാരായിത്തന്നെ തുടരും.
അവർ പിന്തുണ നൽകിയാലും സംഭാവന നൽകില്ല.
ആ നിൽക്കുന്ന കഠിനഹൃദയ
എലേന റൊമാനോ ആണ്.
അന്താരാഷ്ട്ര നാണയനിധിയുടെ പുതിയ അദ്ധ്യക്ഷ.
നീ കഴിഞ്ഞാൽ, ലോകത്തിലെ ഏറ്റവും ശക്തയായ വനിത.
നമ്മുടെ പദ്ധതി പകുതിയാക്കാൻ നിർദ്ദേശിച്ചിരിക്കുന്നു.
അവരാണ് ഇതിൻ്റെ വിശദാംശങ്ങൾ പത്രക്കാർക്ക് ചോർത്തിയതെന്ന് ഞാൻ വിശ്വസിക്കുന്നു.
എലേനയെ ഞാൻ കൈകാര്യം ചെയ്യാം.
കണ്ണിൽ ചോരയില്ലാത്ത രണ്ട് മുതലാളിത്തവാദികൾ.
പക്ഷേ കൂടുതൽ പ്രയാസമുള്ള ജോലി നിനക്കാണ്.
ഭാഗ്യം തുണയ്ക്കട്ടെ.
പ്രധാനമന്ത്രി എവെറെറ്റ്.
അയാളെ സ്വാധീനിക്ക് മോളേ.
ഞാൻ കുട്ടികളോട് ശുഭരാത്രി പറഞ്ഞിട്ടു വരാം.
- ശരി. - അത്താഴത്തിന് ഞാൻ കൂടെയുണ്ടാകും.
പത്രക്കാർക്ക് ആവശ്യത്തിനു സമയം കിട്ടി. അവരെ ബോൾറൂമിൽ നിന്ന് കൊണ്ടുപോകൂ. അത് പറയൂ.
ശരി. പ്രിയപ്പെട്ടവരേ നിങ്ങൾക്ക് നന്ദി.
പത്രക്കാർക്കുള്ള സമയം കഴിഞ്ഞു.
ദയവായി വാതിലിനു പുറത്തേക്കു പോകൂ.
ഇത് പാരിയാണ്. ഏഞ്ചൽ എനിക്കൊപ്പമുണ്ട്. മുകളിലേക്ക് കൊണ്ടുപോകുന്നു.
- പത്രക്കാരെ നന്നാക്കാൻ കൊണ്ടുപോകുവാ. - അങ്ങനെയാ തോന്നുന്നത് സർ.
ഇന്നു രാത്രി സുരക്ഷാസംഘങ്ങളെ മാത്രമേ ഫോയറിൽ അനുവദിക്കൂ.
മാഡം പ്രസിഡൻ്റ്.
ചുവപ്പിൽ ഒരു ദാർശനിക.
നന്ദി പ്രധാനമന്ത്രി. നിങ്ങൾ വളരെ ദയാലുവാണ്.
ഇനി നാം കലാപരമായി ചെയ്യേണ്ടത്, അസാദ്ധ്യമായത് ചോദിക്കും മുമ്പ്
നമ്മുടെ സഹപ്രവർത്തകർക്ക് ഓരോ പെഗ് നൽകുകയാണ്.
വേഗം കഴിക്കൂ. ഇത് ഒന്നും ചെയ്യാത്ത, പൊള്ളയായ സംസാരം മാത്രമുള്ള
ഒരുച്ചകോടിയാകാൻ ഞാൻ അനുവദിക്കില്ല.
ഒറ്റക്ക് പ്രവർത്തിക്കാൻ താത്പര്യമുള്ള ഒരു വ്യക്തിയും അവരുടെ നാം ഒരുമിച്ച് പ്ലാനും.
നിങ്ങളുടെ നിർബന്ധബുദ്ധിയെ ഞാൻ മാനിക്കുന്നു. പക്ഷേ, അറിയാമല്ലോ,
മർക്കടമുഷ്ടിക്കാരെ ആരും ഇഷ്ടപ്പെടില്ല.
നിങ്ങളുടെ നിർദ്ദേശം ആരെങ്കിലുമൊരാൾ ശ്രദ്ധിച്ചാൽപ്പോലും
അതൊരു വിജയമായിരിക്കും.
ഇനി, നമുക്കൊരു പെഗ് എടുക്കാം.
പാക്സ് ടീം സ്ഥലത്തു നിന്ന് അനുമതി നൽകിയിട്ടുണ്ട്.
കൊള്ളാം.
ശരി.
- ഇനി അറുപത് സെക്കൻ്റ്. - ശരി.
ഇതൊരു മഹത്തായ നിമിഷമാണ്. പുഞ്ചിരിക്കൂ.
നമ്മളിവിടെ ചരിത്രം സൃഷ്ടിക്കുകയാണ്. ഇത് ഉജ്ജ്വലമാണ്.
കൊള്ളാം.
ഒരു ഷോട്ട് കൂടി.
വാതിലുകളുടെ കോഡുകൾ പുനഃക്രമീകരിച്ചു, ഇനി നമ്മുടെ കാർഡ് കീകൾ മാത്രമേ പ്രവർത്തിക്കൂ.
വാതിലുകൾ പൂട്ടിയിരിക്കുന്നു.
വളരെ നന്ദി.
കേപ് ടൗണിലെ മൊബൈൽ ടവറുകളും വൈ-ഫൈയും പ്രവർത്തനരഹിതമാകുന്നു, 3, 2,1…
ബോൾ റൂമിനു പുറത്ത് റൂം സർവീസ് എത്തി.
വിവരം ലഭിച്ചു. ശരി.
പ്രസിഡൻ്റിൻ്റെ പ്രത്യേക സുരക്ഷാ സംഘം
അവരുടെ മുറിയിലേക്ക് പോയെന്നു തോന്നുന്നല്ലോ. ദയവായി ഉറപ്പിക്കൂ.
ഉറപ്പിച്ചു സർ. അമേരിക്കയുടെ പ്രത്യേക സുരക്ഷാ ക്യാറ്റ് സംഘം അവരുടെ മുറിയിലാണ്.
ശരി.
മാഡം പ്രസിഡൻ്റ്.
മുപ്പത് സെക്കൻ്റ്.
എൻഗേജ്
ബോംബ് സ്ക്വാഡ്
ചുറ്റുമതിലിൻ്റെ കവാടം സുരക്ഷിതമാക്കി.
ഇതാ നമ്മൾ ആരംഭിക്കുന്നു.
കണക്ടിങ്
അതെന്തായിരുന്നു?
ഒരു സ്ഫോടനം നടന്നോ?
വാതിലുകൾ തുറക്കൂ!
വേഗമാകട്ടെ!
എൻ്റെ കുട്ടികൾ. ഭർത്താവ്.
മാഡം, നിങ്ങൾ ഇവിടെ നിൽക്കണം. എൻ്റെ കൂടെ നിൽക്കൂ.
എന്താ നടക്കുന്നത്?
- നമുക്ക് താഴേക്കു പോകണം സർ… - കുട്ടികളില്ലാതെ പറ്റില്ല.
- അവർക്ക് സ്വന്തം സുരക്ഷാ ഭടന്മാരുണ്ട്. - അത് നിർത്തൂ.
ജനാലകളുടെ അടുത്തു നിന്ന് മാറൂ.
എൻ്റെ കൂടെ ആവിഡും എ-സ്റ്റുഡൻ്റും ഉണ്ട്.
പോകും മുമ്പ് ഇടനാഴി പരിശോധിക്കുന്നു.
ഇവിടെ നിൽക്കൂ.
കൊള്ളാം. അല്ലേ?
അതെന്തായിരുന്നു? നമ്മൾ ആക്രമിക്കപ്പെടുകയാണോ?
ദൈവമേ, എന്താ സംഭവിക്കുന്നത്?
എനിക്കും നിങ്ങൾക്കറിയാവുന്നതേ അറിയാവൂ സർ. തൽക്കാലം നമുക്കിവിടെ മറഞ്ഞുനിൽക്കാം.
അവർ നമ്മളെക്കാൾ കൂടുതൽ വാതിലുകൾ കാക്കുന്നുണ്ട്.
പരിഹാസ്യം. ഇത് തീർത്തും പരിഹാസ്യമാണ്.
നമ്മുടെ ആളുകൾ ആ വാതിലുകൾ ഇപ്പോൾ തകർക്കാൻ തുടങ്ങിയിട്ടുണ്ടാകും.
ക്യാറ്റ് സംഘം എവിടെ?
ഹണിമൂൺ സ്വീറ്റിൻ്റെ കിഴക്കുഭാഗത്താണ് ആദ്യ സ്ഫോടനംകേട്ടത്.
ഞാനായിരുന്നു ഇത് ചെയ്തതെങ്കിൽ, എൻ്റെ പ്രഥമ ലക്ഷ്യം ക്യാറ്റ് സംഘം ആയിരുന്നേനേ.
കിഴക്കേ കെട്ടിടത്തിൽ സ്ഫോടനങ്ങൾ. രക്ഷപ്പെടുത്തൽ പ്ലാൻ ഡെൽറ്റ.
നീങ്ങൂ!
എഡ്ഡീ… വേഗം വാ സുഹൃത്തേ.
ഒരു സുരക്ഷാവീഴ്ചയുണ്ടായി.
ശരിയാണ്.
സുരക്ഷാവീഴ്ചയുണ്ടായി.
കീഴടങ്ങ്.
എഴുന്നേൽക്ക്!
ആവിഡിൻ്റെയും എ-സ്റ്റുഡൻ്റിൻ്റെയും വിവരം നൽകൂ.
ഏതു രാജ്യത്തിൻ്റെ സുരക്ഷാസംഘമാണ് എത്തുന്നതിൽ വിജയിച്ചത്?
എപ്പോഴും അതാവശ്യപ്പെടുന്ന നാലുപേർ.
അമേരിക്ക, ചൈന, റഷ്യ,
- പിന്നെ ടർക്കി. - അപ്പോ നാലിന് നാലായി.
- നമ്മൾ… - വേണ്ട, നാം സുരക്ഷിതരാണ്, അല്ലാതെ വന്നാൽ.
ദൈവത്തിനു നന്ദി. ഇനി ദയവായി
ഞങ്ങളെയെല്ലാം പുറത്തേക്ക് കൊണ്ടുപോകൂ.
ആരെങ്കിലും ഒന്ന് സംസാരിച്ചു തുടങ്ങൂ.
ഞാനെൻ്റെ പ്രസിഡൻ്റിനെ പുറത്തു കൊണ്ടുപോണു. ഞങ്ങളെ തടയാനാകില്ല.
ബന്ദികളെ പിടികൂടൂ!
നേതാക്കളെ അവരുടെ പങ്കാളികളിൽ നിന്ന് അകറ്റൂ!
മൂലയിലേക്ക് നീങ്ങൂ. വേഗം!
താഴെ കിടക്കൂ.
ജോ!
നീങ്ങൂ.
കാര്യങ്ങൾ ഗുരുതരം!
വന്നവഴി തിരിച്ച്!
ഒലിവർ…
മാഡം!
വരൂ!
- നാശം! - എഴുന്നേൽക്കൂ!
വരൂ!
നമുക്ക് നീങ്ങണം. തല പൊക്കരുത്.
ഡാനിയേൽ!
- ജോവാന! - വേഗം. നമുക്കു പോകാം!
പിന്നോട്ടു മാറൂ!
വാതിലുകൾ നോക്കൂ!
ഇത് ആത്മഹത്യാപരമാണ്. നമ്മൾ എങ്ങോട്ടാ പോകുന്നത്?
ബാറിനു പിന്നിൽ ഒരു വാതിലുണ്ട്. മാഡം.
നമുക്ക് കവർ വേണം.
വരൂ.
ഞാൻ സൂചന തരുന്നതുവരെ, നിങ്ങളിവിടെ ഇരിക്കണം. ഓക്കേ?
ഓക്കേ.
ഇവർക്ക് വെപ്രാളം വരുന്നു.
ഹേയ്. അത് സാരമില്ല.
എന്നെ നോക്കൂ. ഞാൻ നിങ്ങളെ ഇവിടുന്ന് പുറത്തു കൊണ്ടുപോകും.
ശരി.
- പോകൂ. വേഗം. - ശരി.
നമുക്കു പോകാം. പോ!
വരൂ. ഞാൻ കൂടെയുണ്ട്.
നമ്മുടെ സമ്മേളന ബാൻഡുകൾ മാറ്റൂ. നമ്മളെ പിന്തുടരാൻ അതിൽ ചിപ്പ് ഉണ്ട്.
- നമുക്ക് നീങ്ങിക്കൊണ്ടിരിക്കണം മാഡം. - ശരി.
നിങ്ങളെങ്ങനെ ഇത് കണ്ടെത്തി?
ഞാനത് ബ്ലൂപ്രിൻ്റിൽ കണ്ടു.
കൂടുതൽ പരിശോധിച്ചപ്പോൾ വാതിൽ കണ്ടു.
ശരി, നിങ്ങൾ ഞങ്ങളെയെല്ലാം രക്ഷിച്ചു.
കുനിഞ്ഞിരിക്കൂ.
ഡാഡി!
നിങ്ങൾ ഓക്കെയാണോ?
ഞാനിത് പതുക്കെ പറയാം,
അപ്പോ നിങ്ങളുടെ മണ്ടൻ തലയ്ക്കകത്തേക്ക് അത് കയറും.
ഇനി എത്ര പേർ ഇവിടെ ഒളിച്ചിരുപ്പുണ്ട്?
പറ, അല്ലെങ്കിൽ ഞാൻ നിങ്ങളെ വെടിവെക്കും.
സായുധരായ രണ്ടു ശത്രുക്കൾ ഈ വാതിലുകൾക്ക് നേരെ വെളിയിലുണ്ട്.
അവരെ ഒന്ന് ഞെട്ടിച്ചാൽ…
നോക്ക്, ഞാൻ നിങ്ങൾക്ക് പിന്തുണ നൽകാം.
രണ്ടുപേർക്കെതിരേ രണ്ടുപേർ, തീർത്തേക്കാം.
- നിങ്ങൾ പോകുന്നില്ല. - ഇതെന്താണെന്നാ വിചാരം?
സാഹചര്യം അനുയോജ്യമല്ല, എന്നാൽ ഞാൻ മുമ്പ് ആയുധം കൈകാര്യം ചെയ്തതാ,
- ധാരാളം പോരാട്ടങ്ങൾ കണ്ടിട്ടുമുണ്ട്. - എനിക്കറിയാം.
- ഇതെവിടെച്ചെന്നു നിൽക്കും? - അത് രണ്ടു പതിറ്റാണ്ടു മുമ്പാണ്.
അത് അവരെ ആരെപ്പറ്റിയും പറയാൻ ആകുന്നതിലും അധികമാണ്.
ഞാൻ മറ്റുള്ളവരെ കാര്യമാക്കുന്നില്ല,
കാരണം അവർ അമേരിക്കൻ പ്രസിഡൻ്റ് അല്ല.
റൂയിസ്, സ്ഥാനത്തിന് അതിൻ്റേതായ വിലയുണ്ടെന്ന് അറിയാമല്ലോ?
നമ്മളിത് ചെയ്യുന്നു, ഇതെൻ്റെ ആജ്ഞയാണ്.
അവർ എവിടെപ്പോയി?
ഇരുപതിൽ പതിനെട്ട്,
അമേരിക്കൻ പ്രസിഡൻ്റും ബ്രിട്ടീഷും പോയി.
അതെങ്ങനെ?
എനിക്കറിയില്ല ബോസ്, പക്ഷേ അവർ രക്ഷപ്പെട്ടെന്ന് ഞാൻ കണ്ടെത്തി.
- അവരൊരു പ്രശ്നമാവുമെന്ന് ഞാൻ പറഞ്ഞതാ. - അതേ, നിങ്ങളുടെ പ്രശ്നം.
അവരാണ് എല്ലാറ്റിൻ്റെയും ആണി.
അതിനാലാണ് അവരെ ഞാൻ നിങ്ങളെ ഏൽപ്പിച്ചത്.
നോക്കൂ, ഞാൻ നിങ്ങളെ വിശ്വസിച്ചു.
നിങ്ങളിപ്പോൾ രണ്ടാളെ കൊണ്ടുപൊക്കോളൂ,
എന്നിട്ട് അമേരിക്കൻ പ്രസിഡൻ്റിനെ കൊണ്ടുവരണം.
എന്നെ നിരാശപ്പെടുത്തരുത്.
ഏജൻ്റ് പാരി, അയാൾ നമ്മുടെ ജീവൻ രക്ഷിച്ചു, അല്ലേ?
അത് നിങ്ങളുടെ കുറ്റമല്ല.
അയാളുടെ ജോലിയായിരുന്നു.
മോനേ. വന്നെന്നെ സഹായിക്കൂ.
- വാതിലിൽ തടസ്സമുണ്ടാക്കണം. - പുറത്തുപോകാൻ അതേയുള്ളൂ വഴി.
വേഗം. അത് വലിച്ചു നീക്ക്.
ശരി. പോ!
കിഴക്കൻ മാർഗങ്ങളിലെ തടസ്സങ്ങൾ നീക്കൂ.
കോപ്പി.
ഇത് ഒരുപാട് ഭേദമാണ്.
ഉപയോഗിച്ച ഷീറ്റുകൾ നിങ്ങൾക്ക് കുഴപ്പമില്ലെങ്കിൽ.
നമ്മുടെ അവസ്ഥ കൂടുതൽ മെച്ചപ്പെടുത്തിയതിന് വളരെ നന്ദി, മാഡം ഫസ്റ്റ് ലേഡി.
പ്ലീസ്. ഹൻ മിൻ സൊ എന്നു വിളിക്കൂ.
ഹൻ മിൻ സൊ.
- ഞാൻ എലേന. എലേന റൊമാനോ. - എലേന.
നിങ്ങൾ വേഗത്തിൽ പ്രവർത്തിച്ചതിന് നന്ദിയുണ്ട് മാഡം പ്രസിഡന്‍റ്.
സ്പെഷ്യൽ ഏജൻ്റ് മാനി റൂയിസ്, പിന്നെ പ്രധാനമന്ത്രിയെ അറിയാമല്ലോ.
ശരി. കൊള്ളാം. നമ്മളെല്ലാം നല്ല സുഹൃത്തുക്കളാണ്.
മാനി, നിങ്ങൾക്ക് രക്ഷപ്പെടാനുള്ള വഴികളും അടിയന്തിര പ്ലാനുകളും ഉണ്ടോ?
അവർക്കും ഉണ്ട്.
ഇത് ഉള്ളിൽ നിന്നുള്ള പണിയാണ്.
നിങ്ങൾ അമേരിക്കക്കാർ പ്രത്യേക രക്ഷാസംഘം ഇല്ലാതെ എങ്ങും പോകാറില്ല.
അവരെവിടെ?
ഞങ്ങൾക്കു തോന്നുന്നത്, ആദ്യത്തെ സ്ഫോടനങ്ങൾക്കു ശേഷം,
ഞങ്ങളുടെ സംഘം മുഴുവൻ തുടച്ചുനീക്കപ്പെട്ടു.
നിങ്ങൾക്ക് ലോകം മുഴുവൻ സേനയുണ്ടല്ലോ.
ഒരു അപകട മുന്നറിയിപ്പു നൽകൂ.
ഒലിവർ, ദക്ഷിണാഫ്രിക്കയിൽ അമേരിക്കൻ താവളം
ഇല്ല. ത്വരിതസേന വരാൻ മണിക്കൂറുകളെടുക്കും,
അവർ വന്നാലും ഉന്നതസ്ഥാനീയരായ ബന്ദികളുടെ കാര്യത്തിൽ എത്ര ഫലവത്താകും എന്നറിയില്ല.
അപ്പോൾ, നമ്മൾ എന്തുചെയ്യും?
നമുക്ക് പുറം മതിൽ കടക്കണം.
എന്തായിത്.
അത് ഏകദേശം ഒരു മൈൽ ദൂരത്താണ്, നമുക്ക് കവർ വേണ്ടിവരും.
എന്തെങ്കിലും ആശയമുണ്ടോ?
ബീസ്റ്റ് എവിടെയാ?
- അണ്ടർഗ്രൗണ്ടിൽ ആണോ? - അതേ.
ബീസ്റ്റ് എന്നാൽ ഏതു മൃഗമാണ്?
മൃഗമല്ല, അതെൻ്റെ വാഹനമാണ്.
അത് ആഡംബര കാർ പോലെ തോന്നുന്ന ഒരു സൈനിക വാഹനമാണ്.
പക്ഷേ നമ്മളെങ്ങനെ അതിനടുത്തേക്ക് എത്തും?
നമുക്ക് താഴത്തെ നിലയിലെത്തി,
സർവീസ് ഗേറ്റ് കടന്നു പോകണം.
ലിഫ്റ്റ് മാത്രമാണ് ഒരു വഴി. പക്ഷേ നമ്മൾ സെക്യൂരിറ്റി കീകൾ കളഞ്ഞു.
അവ ഉണ്ടെങ്കിലും അവരിപ്പോ കോഡുകൾ മാറ്റിക്കാണും.
- എന്താ? ഇതിന് നീളം കുറവാ… - നമ്മൾ താഴോട്ടല്ല പോകുന്നത്.
ഹൗസ് കീപ്പിങ്!
തുറക്കൂ!
- നിൽക്ക്. - വാ.
- നീ എന്താ ചെയ്യുന്നത്? - എൻ്റെ പിന്നാലെ വാ.
സെറീന, വേണ്ട!
തുറക്കാനാ പറഞ്ഞത്!
- നമുക്ക് പോകാം! - മോനേ. പോ!
തുറക്ക്!
വേഗം ഡെം. പോ!
റട്ട്ലെഡ്ജിനെ വിളിക്ക്. കുട്ടികൾ ഒന്നാം നിലയിലേക്ക് രക്ഷപ്പെട്ടു.
നമുക്ക് താഴത്തെ നിലയിൽ നിന്ന് പിടിക്കാം.
ജി20-നെ ബന്ദിയാക്കിയിരിക്കുന്ന സംഘടനയുടെ നേതാവ് ഞാനാണ്.
ഞങ്ങൾ തീവ്രവാദികളാണെന്ന് അവർ പറയും. ഞങ്ങൾ അങ്ങനെയല്ല.
ലോകനേതാക്കൾ പൗരന്മാരുടെ അവകാശങ്ങളും സ്വത്തും അപഹരിക്കുമ്പോൾ
നോക്കി നിൽക്കുകയോ അതനുവദിക്കുകയോ ചെയ്യാത്ത ഒരുകൂട്ടം വ്യക്തികളാണ് ഞങ്ങൾ.
ഉണരൂ: ജി20 പ്രസ്താവന
ഇയാൾ ആരാണ്? നമുക്ക് ഉടൻ അറിയണം. വേഗം.
ഞങ്ങൾ അവരുടെ ചതിയുടെ
റെക്കോഡ് ചെയ്ത തെളിവ് പുറത്തുവിടും,
അമേരിക്കയും സഖ്യകക്ഷികളും അവരുടെ തകരുന്ന നാണ്യങ്ങളെ ബലപ്പെടുത്താനും സാമ്പത്തികക്രമം
ഉടച്ചുവാർക്കാനും ദുർബലരാജ്യങ്ങളുടെ വിഭവം കവരാനും ഉദ്ദേശിക്കുന്നതിൻ്റെ തെളിവുകൾ.
പ്രസിഡൻ്റ് സട്ടൻ നിർദ്ദേശിക്കുന്ന ഈ കറൻസി നിങ്ങൾ കഠിനപ്രയത്നം ചെയ്തുണ്ടാക്കിയ പണം
എപ്പോൾ, എവിടെ, എങ്ങനെ ചെലവാക്കണം എന്ന് ഉപദേശിക്കാൻ അവരെ അനുവദിക്കും.
ആളെ കണ്ടെത്തി ഉറപ്പ്: 97%
- നമുക്ക് ഒരു മാച്ച് കിട്ടി. - നന്ദി.
എഡ്വേർഡ് റട്ട്ലെഡ്ജ്. ആസ്ട്രേലിയൻ സേനയിലെ മുൻ പ്രത്യേക സംഘാംഗം.
ഇയാളുടെ ഫയൽ എഫ്.ബി.ഐ-യിലുണ്ട്.
ഇയാൾ എങ്ങനെ നമ്മുടെ കണ്ണിൽ പെടാതെ കടന്നു?
അയാൾ പാക്സ് വേൾഡ് വൈഡിനൊപ്പമാ വന്നത്. അയാളുടെ ഭൂതകാലം വെടിപ്പാണ്.
…നിങ്ങളെ, കുടുംബത്തെ, സ്നേഹിക്കുന്നവരെ, എല്ലാം രക്ഷിക്കാൻ
അവരുടെ ബാങ്കുകളിൽ നിന്നും സ്റ്റോക്ക് മാർക്കറ്റിൽനിന്നും പണം വലിക്കണം,
എന്നിട്ട് ക്രിപ്റ്റോയിൽ നിക്ഷേപിക്കണം,
കാരണം അവർ നിയന്ത്രിക്കാത്ത, നിയന്ത്രിക്കാൻ കഴിയാത്ത, ഒരേയൊരു കറൻസി അതാണ്.
ഇത് കണ്ടുകൊണ്ടിരിക്കുന്ന സർക്കാരുകളോട്, നിങ്ങളെന്നെ തടയാൻ ശ്രമിച്ചാൽ,
ഞാൻ നിങ്ങളുടെ വിലപിടിപ്പുള്ള നേതാക്കളെ വധിക്കും.
ഇത് കണ്ടുകൊണ്ടിരിക്കുന്ന പൗരന്മാരോട്,
നമ്മളിപ്പോൾ ഒന്നിച്ച് പ്രവർത്തിച്ചാൽ…
പിന്നെ നാളെ,
നമ്മളൊരു
പുതിയ ലോകത്തിലേക്കാവും ഉണരുക.
നമുക്ക് നീങ്ങണം.
പക്ഷേ നമ്മൾ എങ്ങനെ മമ്മയെ കണ്ടെത്തും?
ആവശ്യമില്ല.
- എന്താ? - ഞങ്ങൾ ദീർഘമായി സംസാരിച്ചിരുന്നു,
തെരഞ്ഞെടുക്കപ്പെട്ടപ്പോൾ, ഇതുപോലെ എന്തെങ്കിലും എപ്പോഴെങ്കിലും നടന്നാൽ,
നിങ്ങളെ രക്ഷിക്കേണ്ടത് എൻ്റെ ജോലിയാണെന്ന്.
അവൾക്ക് എന്തുതന്നെ സംഭവിച്ചാലും…
ഞാൻ നിങ്ങളെ സംരക്ഷിക്കണം.
ഇനി, നമുക്ക് പോകാം.
എങ്കിൽ നമുക്ക് വാതിലിൽ തടസ്സങ്ങളിട്ട് പട്ടാളം വരുന്നവരെ കാത്തിരിക്കാം.
പട്ടാളമാണ് ഉച്ചകോടി പിടിച്ചെടുത്തത്. ജീവിക്കണമെങ്കിൽ ഞാൻ പറയുന്നപോലെ ചെയ്യൂ.
പിന്നെയും ആജ്ഞാപിക്കാൻ തുടങ്ങി. നിങ്ങളെ ഇതിനു നിയമിച്ചത് എനിക്കോർമ്മയില്ല.
അവരിവിടെ നിൽക്കുന്നെങ്കിൽ നിൽക്കട്ടെ.
ഇവിടം സുരക്ഷിതമല്ല, നിങ്ങൾക്കതറിയാം. ഞാനിവരെ വിട്ടിട്ട് പോരില്ല.
അവർ ഈ ഹോട്ടൽ മുഴുവൻ പരിശോധിച്ച് നിങ്ങളെ കണ്ടെത്തും.
നിങ്ങൾക്കതറിയില്ല.
നമ്മളിവിടെ അഭിമുഖീകരിക്കുന്നത് എന്താണെന്ന് അറിയാനുള്ള അനുഭവജ്ഞാനം എനിക്കുണ്ട്, അറിയോ?
നിങ്ങൾ സ്ഫോടനം നടന്ന ഒരു കെട്ടിടത്തിൽ നിന്ന് ഒരു കുട്ടിയെ രക്ഷിച്ചു,
ആരോ അതിൻ്റെ ചിത്രമെടുത്തു, അപ്പോഴേക്കും നിങ്ങൾ ക്യാപ്റ്റൻ അമേരിക്കയായോ?
എന്നാൽ ഒന്നു പറയട്ടേ?
ഇവിടെ നിന്നോ.
ലേഡീസ്?
ഇയാളുടെ ശല്യം അനുഭവിച്ച് നിൽക്കുന്നതിലും നല്ലത് നിങ്ങൾ നയിക്കുന്ന വഴി പോകുന്നതാണ്.
ശരിയാണ്. നമ്മൾ എങ്ങനെ ഗാരേജിലേക്ക് പോകും?
മാന്യരേ.
നിങ്ങൾക്ക് കാണാവുന്നതു പോലെ, ഈ സായാഹ്നത്തിലെ പരിപാടിയിൽ മാറ്റമുണ്ട്.
എന്നാൽ നിങ്ങളെൻ്റെ നിർദ്ദേശങ്ങൾ അനുസരിച്ചാൽ,
നമുക്ക് വേഗത്തിൽ സുഹൃത്തുക്കളായി കാര്യങ്ങൾ നടത്താം.
ഇനി, ഓരോരുത്തരായി, മുന്നിലേക്കു വരിക.
ഈ ലെൻസിൽ കൂടി നേരെ നോക്കി
ഇതിലെ വാക്കുകൾ എഴുതിയിരിക്കുന്നതുപോലെ തന്നെ വായിക്കുക.
നമുക്ക് ദക്ഷിണ കൊറിയയിൽ നിന്നു തുടങ്ങാം.
പ്രസിഡൻ്റ് ലീ യങ് ഹോ, പ്ലീസ്.
നിങ്ങൾ സമയമെടുത്ത് ഈ വാക്കുകൾ വായിക്കൂ.
നിങ്ങൾക്ക് ഒരു ദ്വിഭാഷിയെ വേണോ?
കാരണം എൻ്റെ കുട്ടികളിൽ ആർക്കും ഏഷ്യൻ ഭാഷകൾ വശമുണ്ടെന്ന് തോന്നുന്നില്ല.
- ഞാൻ ഇംഗ്ലീഷ് സംസാരിക്കും. - നല്ലത്.
പക്ഷേ ഞാനത് പറയില്ല.
ഇതൊരു പാൻഗ്രാം ആണ്.
ഒരു ഭാഷയിലെ എല്ലാ ശബ്ദങ്ങളും ഉപയോഗിക്കുന്ന ഒരു വാചകം.
അയാൾ നമ്മളിത് പറയുന്നത് റെക്കോഡ് ചെയ്താൽ,
എ.ഐ സെർവർ ഉപയോഗിച്ച് അയാൾക്ക് ഒരു ഡീപ് ഫേക്ക് ഉണ്ടാക്കാനാവും,
അത് അയാൾക്കാവശ്യമുള്ളതെന്തും നമ്മൾ പറയുന്നുവെന്ന പ്രതീതിയുണ്ടാക്കും.
എ.ഐ-യ്ക്കു പോലും അത് വ്യാജമാണെന്ന് തിരിച്ചറിയാനാവില്ല.
ഒരു സാങ്കേതികജ്ഞനായ ദക്ഷിണകൊറിയക്കാരൻ.
- കാര്യം നടക്കുമോ? - ഞാൻ നിന്നെ സഹായിക്കില്ല.
ശരി. കുഴപ്പമില്ല.
ഞങ്ങൾ മറ്റാരെങ്കിലും നിന്ന് തുടങ്ങാം.
ഇങ്ങുവരൂ.
എൻ്റെ ചെവി!
നീയൊരു മൃഗമാണ്!
അതേ, ഞാനൊരു മൃഗമാണ്. ഞാൻ നിങ്ങളുടെ മൃഗമാണ്.
നിങ്ങളാണെന്നെ സൃഷ്ടിച്ചത്. നിങ്ങൾ ഇതെല്ലാം സൃഷ്ടിച്ചത്
നിങ്ങളുടെ ദൂഷിത യുദ്ധങ്ങളും ലാഭേച്ഛയും കൊണ്ടാണ്.
നിങ്ങൾ ആകെ സൃഷ്ടിച്ചത് ശത്രുതയും വിഭജനവും മാത്രമാണ്!
നീ പറയുന്നത്ര കുറ്റക്കാരാണ് ഞങ്ങളെങ്കിൽ നിനക്ക് ഡീപ് ഫേക്കിൻ്റെ ആവശ്യം വരുന്നില്ല.
ശരിയാ. പക്ഷേ രാഷ്ട്രീയം ഒരു നാടകമല്ലേ?
നിങ്ങളെല്ലാവരും പ്രശസ്തരാകും.
"വേഗവും ചാരനിറവുമുള്ള കുറുക്കൻ വായുവിൽ ചാടി ഓരോ മെലിഞ്ഞ നായയുടേയും പുറത്തുകൂടി."
- "വേഗവും…" - "ചാരനിറവുമുള്ള കുറുക്കൻ…"
"വായുവിൽ ചാടി…"
"ഓരോ മെലിഞ്ഞ നായയുടേയും പുറത്തുകൂടി."
- "ശ്രദ്ധിച്ച്, ഞാൻ പറയുന്നു…" - "അവൻ വീണ്ടും പരാജയപ്പെടുത്തി…"
"അരാജകത്വം കൊണ്ട്."
"അരാജകത്വം സൃഷ്ടിച്ചുകൊണ്ട്."
അരാജകത്വം.
ഇത് ചെയ്തത് ആരായാലും ഫയർവാളിൻ്റെ നിയന്ത്രണം അവരുടെ കയ്യിലാണ്.
എല്ലാവിധ നിരീക്ഷണ സംവിധാനവും പോയി.
ഉള്ളിലെന്തെന്ന് കാണാനും കേൾക്കാനുമാവില്ല.
ഇതൊരു അട്ടിമറിയാണ്.
ആഗോള അട്ടിമറി.
നമുക്ക് പോട്ടസിൻ്റെ അവസ്ഥ അറിയുമോ?
ഇല്ല, അറിയില്ല സർ. ലോകനേതാക്കളെയെല്ലാം
ഉള്ളിൽ ബന്ദികളാക്കിയിരിക്കുന്ന നിലയ്ക്ക്,
ആരെയെങ്കിലും രക്ഷിക്കാനുള്ള ഏകപക്ഷീയമായ ശ്രമം ഒരു ബന്ദിയുടെ മരണത്തിൽ കലാശിച്ചാൽ,
അതൊരു യുദ്ധമായി കണക്കാക്കും.
നമുക്ക് ഈ 19 രാജ്യങ്ങളെയും ഫോണിൽ വിളിച്ച് ഒരു പദ്ധതി തയ്യാറാക്കാം.
ഉച്ചകോടി സ്ഥലത്തു നിന്ന് ഇപ്പോൾ ഒരു വീഡിയോ അപ്ലോഡ് ചെയ്തു.
ജി20 ഒളിക്യാമറയിൽ ജർമ്മൻ ചാൻസലർ
ഒരു ആഗോള ഡിജിറ്റൽ കറൻസി നമ്മെ
പൗരന്മാർ നടത്തുന്ന ഓരോ നീക്കവും നിരീക്ഷിക്കാൻ അനുവദിക്കും.
പ്രസിഡൻ്റ് സട്ടൻ്റെ പദ്ധതി ഞങ്ങൾ അംഗീകരിക്കുന്നു.
- അവർക്കെങ്ങനെ ഇതെടുക്കാനായി? - ഇതൊരു ഡീപ് ഫേക്ക് ആവണം.
അതിൽ കാര്യമില്ല.
ഇത് കറൻസി വിപണി തകർക്കാൻ തക്ക അരാജകത്വം ഉണ്ടാക്കും.
അവർ മറ്റൊരെണ്ണം അപ്ലോഡ് ചെയ്തു.
ഇത് നമുക്ക് തെരഞ്ഞെടുപ്പിൽ നമ്മുടെ സ്ഥാനം ബലപ്പെടുത്താൻ ഉപയോഗിക്കാം.
അങ്ങനെ ഒരുപക്ഷേ അനിശ്ചിതകാലത്തേക്ക്
അധികാരത്തിൽ തുടരാൻ നമ്മെ ശാക്തീകരിക്കും.
തെറ്റായ വിവരങ്ങൾക്ക് ശരിയായ വിവരങ്ങളെക്കാൾ ശക്തിയുള്ള ഒരു ലോകത്ത്,
ഇത് നാശോന്മുഖമായിത്തീരും.
"വേഗവും ചാരനിറവുമുള്ള കുറുക്കൻ വായുവിൽ
ചാടി ഓരോ മെലിഞ്ഞ നായയുടേയും പുറത്തുകൂടി."
നീ പറഞ്ഞത് ശരിയാണ്.
പത്രക്കാർക്ക് ഭ്രാന്തുപിടിക്കുന്നു.
…കറൻസി വിപണി കൂപ്പുകുത്തുന്നു.
പദ്ധതി നടപ്പാവുന്നുണ്ട്. നിൻ്റെ ക്രിപ്റ്റോ ഇരട്ടിക്കുന്നു.
നമ്മുടെ ക്രിപ്റ്റോകറൻസി ഓരോ 15 മിനിറ്റിലും മൂന്നിരട്ടിയാകുന്നതായി കാണുന്നു.
അതേ, നമ്മൾ ശതകോടീശ്വരന്മാരാകുന്നു.
നമുക്കിനി ആകെ വേണ്ടത് അമേരിക്കൻ പ്രസിഡൻ്റ് ഇതൊരു വൻ വിജയമാക്കിത്തരികയാണ്.
പക്ഷേ അവരെവിടെ?
മാഡം, അത് കീ കാർഡില്ലാതെ പ്രവർത്തിക്കില്ല.
നമുക്കിതിൻ്റെ മുകളിൽ കയറി ആരെങ്കിലും ഇത് ഉപയോഗിക്കും വരെ കാത്തിരിക്കാം. മിൻ-സൊ.
ഞാനൊരു വൃദ്ധയാണ്. ഞാൻ നിങ്ങളുടെ വേഗത കുറയ്ക്കുകയേ ഉള്ളൂ.
നമുക്കു പോകാം.
നമുക്കു പോകാം!
വരൂ.
നമുക്കു പോകാം! വരൂ.
- വരൂ, നമുക്ക് പോകാം. കയറൂ. അകത്തേക്ക്. - എന്നെ ഉയർത്തൂ.
ഒന്ന്, രണ്ട്, മൂന്ന് എണ്ണുമ്പോൾ.
- മൂന്ന്! - കയറൂ.
ഒന്ന്, രണ്ട്, മൂന്ന്!
ഇതാ!
നാശം…
ക്ഷമിക്കൂ.
മാഡം!
അവരെ വിടൂ!
കൊള്ളാമായിരുന്നു.
നന്ദി.
മാഡം, നിങ്ങൾക്ക് പരുക്കുണ്ടോ?
എൻ്റെ വികാരങ്ങൾക്കു മാത്രം.
അത് ഒന്നാംതരം…
ആയിരുന്നു.
നന്ദി.
പോകാൻ സമയമായി.
നമുക്കൊരു കീ കാർഡ് കിട്ടി.
ഇനി നമുക്ക് നീങ്ങാം.
മാഡം.
നിങ്ങളിത് വയ്ക്കൂ.
പോലീസ് എന്താണ് നമ്മളെ രക്ഷിക്കാൻ എത്താത്തത്?
അതങ്ങനെയല്ല നടക്കുക. പ്രധാനപ്പെട്ട ഒരുപാടു പേർ ബന്ദികളായുണ്ട്.
അവർക്ക് ഗേറ്റുകൾ തകർത്ത് വരാനാവില്ല. കാത്തിരിക്കേണ്ടിവരും.
നിങ്ങളുടെ മമ്മ നമ്മളോട് ഇങ്ങനെ ചെയ്യാനാ പറഞ്ഞിരിക്കുന്നത്.
പക്ഷേ മമ്മ ഇങ്ങനെ കാത്തിരിക്കില്ല. മമ്മ എന്തെങ്കിലും ചെയ്യുകയാവും.
ശരിയാ. അങ്ങനെ പ്രതീക്ഷിക്കാം.
നെറ്റ് വർക്ക് ഇല്ല
ഒരു നെറ്റ് വർക്കും ഇല്ല. അവർ ജാമർ വച്ചു കാണും.
എന്തെങ്കിലുമുണ്ടാവും, അല്ലെങ്കിൽ ഭീകരർക്ക് അവരുടെ സന്ദേശങ്ങൾ അയയ്ക്കാനാവില്ല.
അതായത് അവർക്ക് ഒരു രഹസ്യ വൈ-ഫൈ നെറ്റ് വർക്ക് ഉണ്ടാകും.
അതായത്, അവർക്കത് വേണം.
ടിവികൾ ഇപ്പോഴും പ്രവർത്തിക്കുന്നുണ്ട്.
ടിവി സാറ്റലൈറ്റുകളുടെ ഭാഗങ്ങൾ എടുത്ത് ഒരു വിദൂര നെറ്റ് വർക്ക് ഉണ്ടാക്കാനാവും.
നീയത് ചെയ്യാൻ പോകുവാണോ?
സെറീന, നിൽക്ക്.
ഹേയ്, നീ എവിടെ പോകുന്നു?
സെറീന.
സൂക്ഷിച്ച്!
നമ്മൾ ശരിക്കും രക്തബന്ധമുള്ളവരാണോ?
ഇത് സർവീസ് ഗേറ്റിലേക്കുള്ള ഒരു കുറുക്കുവഴിയാണ്.
ശരി.
ഹേയ്.
ഒരു നിമിഷം. ഈ ഷൂസ്.
എൻ്റെ സ്റ്റൈലിസ്റ്റ് എനിക്ക് ഒരു ജോടി തരാൻ നോക്കി. അതെനിക്കു തടയേണ്ടി വന്നു.
പക്ഷേ എനിക്ക് നിങ്ങളെപ്പോലെ പൊക്കവും ആത്മവിശ്വാസവും ഇല്ല.
എനിക്കത് ധരിക്കണം.
ശരി. രണ്ടുപേർ ഇടനാഴിയിലുണ്ട്.
ഞാൻ ആദ്യം പോകാം, നിങ്ങൾ ഏറ്റവും പിന്നിൽ വരൂ.
ശരി.
പോകൂ.
ബ്രേക്കിങ് ന്യൂസ് തുടരുന്നു
ദക്ഷിണാഫ്രിക്കയിൽ ജി20 ഉച്ചകോടിയിലെ ആക്രമണത്തെക്കുറിച്ച്.
ലോകനേതാക്കളുടെ ഏകോപിത രക്ഷാദൗത്യത്തിന് വേണ്ട രഹസ്യവിവരങ്ങൾ സ്വരൂപിക്കാൻ നോക്കവെ
ജി20 രാജ്യങ്ങളിൽ പ്രശ്നങ്ങളുണ്ടാകുന്നെന്ന് റിപ്പോർട്ടുകൾ വരുന്നു.
ഭീകരരെപ്പറ്റി വളരെക്കുറച്ച് വിവരങ്ങളേ ഉള്ളൂ എങ്കിലും…
ബ്രോ, എന്നു മുതലാണ് സൂഡ്ലാൻഡർമാർ ഒരു ഓസിയുടെ ആജ്ഞ സ്വീകരിച്ചു തുടങ്ങിയത്?
അല്ല, പക്ഷേ ഇത് നടക്കുന്നുണ്ട് ബ്രോ. കറൻസി കൂപ്പുകുത്തുന്നു.
എഡ്വേർഡ് റട്ട്ലെഡ്ജ്, ആസ്ട്രേലിയൻ സേനയിലെ മുൻ കോർപ്പറൽ.
അമേരിക്കയും സഖ്യകക്ഷികളും ദുർബല രാഷ്ട്രങ്ങളുടെ വിഭവങ്ങൾ കവരുന്നതും
സാമ്പത്തിക സംവിധാനം പൂർണ്ണമായി ഉടച്ചു വാർക്കുന്നതും തുടരുന്നു.
റട്ട്ലെഡ്ജാണ് ഭീകരൻ
പ്രസിഡൻ്റ് സട്ടൻ നിർദ്ദേശിക്കുന്ന ഈ കറൻസി,
വ്യക്തിഗത സ്വാതന്ത്ര്യത്തിൻ്റെ അന്ത്യം കുറിക്കും.
പക്ഷേ നിങ്ങൾക്ക് ചെയ്യാൻ കഴിയുന്ന ഒന്നുണ്ട്.
ബാങ്കുകളിൽ നിന്ന് നിങ്ങളുടെ പണം വലിച്ച് ക്രിപ്റ്റോയിൽ നിക്ഷേപിക്കുക,
കാരണം അവർക്ക് നിയന്ത്രിക്കാനാവാത്ത ഒരേയൊരു കറൻസി അതാണ്.
അടുക്കളയിൽ കുറഞ്ഞത് അഞ്ച് ബന്ദികളുണ്ട്.
അവർ റട്ട്ലെഡ്ജ് എന്നൊരു ഓസിക്കുവേണ്ടിയാ പ്രവർത്തിക്കുന്നത്.
അയാൾ ആളുകളോട് ബാങ്കുകളിൽ നിന്ന് പണം വലിക്കാൻ പറയുന്നു. അത് വിപണികൾ തകർക്കും.
അയാൾ കറൻസി നിക്ഷേപം ഷോർട്ട് ചെയ്തുകാണും.
ക്ഷമിക്കൂ. ഞാനൊരു മനുഷ്യാവകാശ പ്രവർത്തകയാ, ബാങ്കറല്ല. ഇതിൻ്റെ അർത്ഥം എന്താ?
അതിൻ്റെ അർത്ഥം, നമ്മൾ കൊള്ളയടിക്കപ്പെടുന്നു.
ആളുകൾ അവരുടെ പണം വലിച്ചാൽ, കറൻസികളുടെ മൂല്യം ഇടിയും.
എത്ര ഇടിയുന്നോ, അത്രയും ലാഭം അയാൾക്ക് കിട്ടും.
- നമുക്ക് നീങ്ങണം മാഡം. - ഞാനീ ആളുകളെ വിട്ടിട്ടു പോരില്ല.
നമുക്കവരെ സഹായിക്കണം.
ആ അടുക്കളയിലുള്ളവർ എൻ്റെ ഉത്തരവാദിത്തമല്ല മാഡം.
നിങ്ങളുടെ രക്ഷയാണ് ഏറ്റവും പ്രധാനം. ഓക്കേ? നമുക്ക് എല്ലാവരെയും രക്ഷിക്കാനാവില്ല.
പക്ഷേ നമുക്ക് അടുക്കളയിലെ ആളുകളെ രക്ഷിക്കാനാവും. ഞാനവരെ ഉപേക്ഷിക്കില്ല.
പ്രസിഡൻ്റ് എന്ന നിലയ്ക്ക് നിങ്ങളുടെ അനുവാദം എനിക്കാവശ്യമില്ല മാനി.
പക്ഷേ എനിക്ക് നിങ്ങളുടെ സഹകരണം വേണം.
ഇത് കൊള്ളാമെടോ.
അതെന്തായിരുന്നു?
നമുക്ക് നോക്കാം ബ്രോ.
അതെന്തായിരുന്നു?
കുത്തിത്തിരിപ്പ് ഉണ്ടാക്കുവാണോ?
പറഞ്ഞോ, ഇല്ലെങ്കിൽ ഓരോന്നിനെയായി വെടിവെക്കും.
നിനക്കിത് തമാശയായി തോന്നുന്നുണ്ടോ
ഇത് നിർത്തിക്കോ!
അത് താഴെയിട്!
അടിപൊളി!
അവരെല്ലാം അവിടെ നിങ്ങളെ തിരഞ്ഞുകൊണ്ടിരിക്കുന്നു.
പക്ഷേ എനിക്കാണ് നിങ്ങളെ കൊണ്ടുപോകാനുള്ള അവസരം.
ആയുധം താഴെയിട്.
സാദ്ധ്യമല്ല.
താഴെയിടാനാണ് പറഞ്ഞത്.
നിങ്ങൾ എവിടെയാ?
വേഗം. എൻ്റെ കെട്ടഴിക്ക്.
ഇതാ.
എല്ലാം ശരിയാകും.
എന്നെ സഹായിക്കൂ.
നന്ദി.
മാഡം.
മാനി!
ഏയ് മാനി. നിങ്ങൾക്കു വെടിയേറ്റു.
- നാശം. - എൻ്റെ ദൈവമേ.
- ഇയാളെ മാറ്റണം. - വേണ്ട.
വേഗം.
ഡാഡി, ഇതൊരു പഴയ ആൻ്റിന പോലെ പ്രവർത്തിക്കും.
ഏയ്, ഇതൊക്കെ ചെയ്യാൻ നീ എവിടുന്നാ പഠിച്ചേ?
മിസ്റ്റർ റോബോട്ടിൽ നിന്നു കിട്ടിയതാ.
അല്ല.
- അയാൾ പ്രിംഗിൾസ് പാട്ടയാ ഉപയോഗിച്ചെ. - കൊള്ളാം.
പഴയ രീതിയിലുള്ള ഈ ആൻ്റിന എനിക്കാ പഴയ സാറ്റലൈറ്റ് ഡിഷുമായി ബന്ധിപ്പിക്കാനാകും.
പുറത്തേക്ക് ഒരു സന്ദേം അയയ്ക്കാൻ സാധിച്ചേക്കും.
…നമ്മളവരെ കണ്ടെത്തും.
അത് ഡാർഡനാണ്.
ശരി. അനങ്ങരുത്.
ഏയ്, അവിടെ നോക്ക്.
എന്തോ കുഴപ്പമുണ്ട്. ഇവിടെ നിൽക്ക്.
ഇവിടെ.
ഏയ്, എന്തെങ്കിലുമുണ്ടെങ്കിൽ മുകളിലേക്ക് പോകണം.
അതിൻ്റെ അടിയിലും നോക്കണം.
വേഗം.
എച്ച്.വി.എ.സിടെ പിന്നിൽനോക്ക്.
അതെന്തായിരുന്നു?
എൻ്റെ കയ്യിൽ ആയുധമില്ല.
മുന്നോട്ടു വരൂ ഡെറെക്.
പതുക്കെ മുന്നോട്ടു വരൂ.
നിനക്കെങ്ങനെ ഞങ്ങളെ ചതിക്കാനായി?
എൻ്റെ പ്രതിജ്ഞ നിങ്ങളോടോ നിങ്ങളുടെ ഭാര്യയോടോ അല്ലായിരുന്നു.
നീ നിൻ്റെ രാജ്യത്തെ ചതിച്ചു.
അല്ല. നിങ്ങളുടെ ഭാര്യ എൻ്റെ രാജ്യത്തെ ചതിച്ചു.
അമേരിക്കക്കാരെക്കാൾ ആഫ്രിക്കൻ കർഷകർക്കാണ് പ്രാധാന്യമെന്ന് തീരുമാനിച്ചപ്പോൾ.
അയയ്ക്കുന്നു
ഡിമെട്രിയസും സെറീനയും എവിടെ?
എനിക്കറിയില്ല.
മാറ്!
മാറ്.
അവരെവിടെ?
"അറിയില്ല" എന്ന് പറഞ്ഞല്ലോ.
പക്ഷേ അവൾ നിങ്ങളിൽ നിന്ന് രക്ഷപ്പെടാൻ മിടുക്കിയാണെന്നറിയാം.
പ്രസിഡൻ്റ് എവിടെ ഡെറെക്?
അറിയില്ല.
ശരി. നിൻ്റെ രീതിയിൽ ചെയ്തോളൂ. ഇയാളെ ഇവിടുന്ന് കൊണ്ടുപോകൂ.
ദൈവമേ. അവിടെ ആകെ കുഴപ്പമാണ്.
നമ്മുടെ പ്രത്യാക്രമണം എന്തായി?
സെന്‍റ്‍കോം യു.എസ്.എസ് കാരിയർ ഗ്രൂപ്പ് ലക്ഷ്യത്തിലേക്കെത്തുന്നു. മൂന്നു മണിക്കൂർ.
പക്ഷേ അവർ എത്തിയാലും ഒരു പ്രശ്നമുണ്ട്.
അംഗരാജ്യങ്ങൾ തമ്മിലുള്ള ഏകോപനം വൈകുകയാണ്.
കേപ് ടൗണിലെ സ്വതന്ത്ര നെറ്റ് വർക്കിൽ നിന്ന് ഒരു ഇമെയിൽ ലഭിച്ചു.
- സെറീന സട്ടൻ ആണെന്ന് പറയുന്ന ഒരാളിൽനിന്ന്. - അതിലെന്താണ്?
അവളുടെ പിതാവിനെ തടവിലാക്കി, പക്ഷേ അമ്മയെ ഇപ്പോഴും കിട്ടിയിട്ടില്ല.
ശരി.
അത് അവളാണെന്ന് എങ്ങനെ അറിയും?
അവൾ…
അവൾ പറയുന്നു, "നീചനായ ഏജൻ്റ് ഡാർഡൻ" ആണ് ഇതിൻ്റെ പിന്നിലെന്ന്.
നമ്മുടെ ഏജൻ്റോ?
ഇപ്പോൾ ലഭിച്ചത്.
ജി20 അംഗരാജ്യങ്ങളും ദക്ഷിണാഫ്രിക്കൻ സർക്കാരും തമ്മിൽ
ബന്ദികളാക്കപ്പെട്ട ലോകനേതാക്കളുടെ സുരക്ഷ ഉറപ്പുവരുത്താൻ, ഭീകരാക്രമണത്തിനെതിരേ
ഏകോപിതമായ ഒരു പ്രതികരണത്തിനുള്ള സമവായത്തിലെത്തി.
വാർത്തകളനുസരിച്ച് യു.എസ്.എസ് കാരിയർ ഗ്രൂപ്പ് സേന
ദക്ഷിണാഫ്രിക്കൻ തീരത്തുനിന്ന് ഏകദേശം മൂന്നുമണിക്കൂർ അകലെയാണ്.
ഈ പന്നിക്കുട്ടികളുടെ ദേഹത്തുനിന്ന് അൽപ്പം മാംസം മുറിച്ചെടുക്കാൻ സമയമായി.
അത് അവരെ ഇവിടെ എത്തിക്കും.
അതിപ്പോഴും അകത്താണ്.
പുറത്തേക്കുള്ള മുറിവ് ഇല്ല.
അത് അവിടെത്തന്നെ വിടണം.
നിങ്ങൾക്കീ മുറിവ് ഡ്രസ് ചെയ്യാമോ?
തീർച്ചയായും.
ധൈര്യമായിരിക്ക് സൈനികാ.
ശരി.
എൻ്റെ ദൈവമേ.
നിങ്ങളുടെ ജോലികൾക്ക് വേണ്ടതിനെക്കാൾ മനഃസ്ഥൈര്യം നിങ്ങൾ കാണിക്കുന്നു.
അത് നിങ്ങളെപ്പറ്റിയും പറയാനാകും മാഡം.
ജീവനക്കാർക്കിടയിൽ സൈനികരെക്കൂടി ചേർക്കുന്നത്
തന്ത്രപരമാവുമെന്ന് ദക്ഷിണാഫ്രിക്കൻ സർക്കാർ കരുതി.
നിങ്ങളിരുവരോടും ഞങ്ങൾക്ക് നന്ദിയുണ്ട്.
ഞങ്ങൾക്കിതൊരു ബഹുമതിയാണ്.
എൻ്റെ ഭർത്താവിനെയും കുട്ടികളെയും കാണാനില്ല. അവർ സുരക്ഷിതരാണോ എന്നറിയണം.
ഞങ്ങൾ നിങ്ങളുടെ കുടുംബത്തെ കണ്ടെത്തും മാഡം.
നിങ്ങൾ ഇതെടുത്തുകൊള്ളൂ.
ഇത് അപകടമല്ലേ? റേഡിയോ ഉപയോഗിക്കുന്നത്?
ഭീകരർ മുകൾ ചാനലുകൾ ഉപയോഗിക്കുന്നില്ല,
ഞങ്ങൾ നിങ്ങളെ ചാനൽ 8-ൽ വിളിക്കാം.
ശരി. അവരെ കണ്ടെത്തണം, ഇവരെ ഏതെങ്കിലും സുരക്ഷിതമായ ഇടത്താക്കണം.
- എൻ്റെ നിർദ്ദേശങ്ങൾക്ക് കാക്കണം. - ശരി മാഡം.
അത്തള പിത്തള തവളാച്ചി.
ആസ്ട്രേലിയൻ പ്രധാനമന്ത്രി ലോവ്.
സന്തോഷവാർത്തയുണ്ട് സുഹൃത്തേ. നിങ്ങൾക്ക് ഇവിടുന്ന് പോകാം.
നിങ്ങൾ എന്നെക്കൊണ്ട് ചെയ്യിച്ചത് നോക്കൂ.
അനങ്ങരുത്.
എങ്ങനെയാ സ്വയം നിയന്ത്രിക്കുന്നേ?
ശ്വസിക്കൂ.
സാദ്ധ്യമാവുന്നത്ര നന്നായി.
നിങ്ങൾ മുമ്പ് ഇത്തരം കാര്യങ്ങളിലൂടെ പോയിട്ടുണ്ട്.
അതിൻ്റെ അർത്ഥം…
ഇത് എളുപ്പമാണെന്നാണോ?
തുടക്കത്തിൽ ഞാൻ മുന്നണിയിൽ ഇല്ലായിരുന്നു. അതുകൊണ്ട് അധികം പോരാട്ടം കണ്ടിട്ടില്ല.
പക്ഷേ പിന്നീട് കണ്ടപ്പോൾ…
അത് ഭീകരമായിരുന്നു.
എനിക്ക് മുറിവേറ്റു,
ഒരു പയ്യനെ സുരക്ഷിത സ്ഥാനത്ത് എത്തിച്ചു,
അതാണ് നിങ്ങൾ ടൈം മാഗസിൻ്റെ മുഖച്ചിത്രത്തിൽ കണ്ടത്.
പക്ഷേ അവർ പകർത്താത്തത് എന്തായിരുന്നു എന്നാൽ…
എനിക്ക് ആ കുഞ്ഞിനെ അവൻ്റെ അമ്മയിൽ നിന്ന്
പറിച്ചെടുക്കേണ്ടിവന്നു,
അവർ സ്ഫോടനത്തിൽ ഛിന്നഭിന്നമായി.
ഞാനാകെ ഭയന്നിരുന്നു, ഞാൻ ഓടി.
ഞാനങ്ങ് ഓടി.
ഞാനൊരു യുദ്ധത്തിൽ പങ്കെടുത്തു എന്ന മട്ടിലാണ് നടക്കുന്നത്…
ഞാൻ ഏതാനും നിമിഷങ്ങൾ മാത്രമേ അവിടെ ഉണ്ടായിരുന്നുള്ളൂ.
അറിയാമോ, എൻ്റെ രാജ്യത്തിന്…
ഒരു യുദ്ധ ലേഖകനുണ്ടായിരുന്നു…
അയാളിവിടെ ദക്ഷിണാഫ്രിക്കയിലെ യുദ്ധ തടവുകാരുടെ ക്യാമ്പിൽ നിന്ന് രക്ഷപ്പെട്ടു,
ബോവർ യുദ്ധക്കാലത്ത്. അയാൾ…
അതേ, ഒരു വേലി ചാടി,
കുറേ ദൂരം നടന്നു, പിന്നെ ആ രക്ഷപ്പെടലിൻ്റെ കഥകൾ പറഞ്ഞ് പ്രശസ്തനായി.
വിൻസ്റ്റൺ ചർച്ചിൽ.
നമ്മളാൽ കഴിയും പോലെയാണ് നമ്മൾ സ്ഥാനങ്ങളിൽ എത്തുക.
ഇവിടെ നമ്മൾ എന്തു ചെയ്യുന്നു എന്നതാണ് കാര്യം.
അതാ അവിടെ, നേരേ മുന്നിൽ.
- നിങ്ങൾ ഓടിക്കൂ. - ശരി.
ശരി.
007-ൻ്റെ ആയുധങ്ങളെക്കാൾ കേമം.
വേഗമാകട്ടെ. നമുക്കു പോകാം.
ഡാനി?
ഡാനി? പറയുന്നത് കേൾക്കാമോ?
ഡെറെക്?
മോളേ, നിനക്ക് പരുക്ക് വല്ലതുമുണ്ടോ?
എൻ്റെ ദൈവമേ!
ഡെറെക്, ഇല്ല. എനിക്ക് കുഴപ്പമില്ല.
കുട്ടികൾ എവിടെ?
മോളേ, കുട്ടികൾക്ക് കുഴപ്പമില്ല. അവർ സുരക്ഷിതരാണ്. ഓക്കേ…
പ്രസിഡൻ്റ് ഡാനിയേൽ സട്ടൺ.
റട്ട്ലെഡ്ജ്.
എൻ്റെ പേരറിയാമോ?
ലിഫ്റ്റിൽ മരിച്ചു കിടക്കുന്ന റഷ്യക്കാർ,
അടുക്കളയിൽ മരിച്ചു കിടക്കുന്ന സൂഡ്ലാൻഡർമാർ.
നീയങ്ങ് കറങ്ങി നടക്കുവാണല്ലേ മോളേ?
ഞാൻ നിൻ്റടുത്തും എത്തും.
കൊള്ളാം, അടിപൊളി. എൻ്റടുത്ത് വാ. ഞാൻ ബോൾ റൂമിൽ ഉണ്ട്.
എൻ്റെ ഭർത്താവിനെയും കുട്ടികളെയും ഹോട്ടലിൽ നിന്ന് വിടുമ്പോൾ ഞാനെവിടെയാണെന്ന് പറയാം.
ഇല്ല, മോളേ. ഇവിടെ രണ്ട് ലോകനേതാക്കൾ മരിച്ചു കിടക്കുന്നു,
നിന്നെ കാത്തിരിക്കും തോറും അവരുടെ എണ്ണം കൂടും.
നീ കൃത്യമായി എവിടെയാണെന്ന് ഇപ്പോൾ പറയണം,
അല്ലെങ്കിൽ ഞാൻ ഡെറെക്കിൻ്റെ കണ്ണുകൾ ചൂഴ്ന്നെടുക്കും.
നിനക്കത് വാക്കിയിൽ കേൾക്കാം.
ഒരു കൂലിപ്പട്ടാളക്കാരൻ എന്തിനാണ് ജി20 ആക്രമിക്കുന്നത്?
എന്ത്? നിൽക്ക്.
നീയെന്നെ കൂലിപ്പട്ടാളക്കാരൻ എന്നു വിളിച്ചോ?
സ്ത്രീയേ, നിങ്ങൾ പെട്രോളിനായി യുദ്ധം നടത്തി.
ഞാൻ ഇപ്പോൾ ചെയ്യുന്നതുപോലെത്തന്നെ എൻ്റെ രാജ്യത്തെ സേവിച്ചു.
അതേ, കണ്ണും പൂട്ടി. കണ്ണും പൂട്ടി സേവിച്ചു.
നിങ്ങളെ അന്നവർ ഉപയോഗിച്ചു, നിങ്ങളെ ഇന്നും അവർ ഉപയോഗിക്കുന്നു.
ഉപയോഗിക്കുന്നു എന്ന തോന്നലാണോ? അതിനാണോ ലോകത്തെ ഭയപ്പെടുത്തി വിപണി തകർക്കുന്നത്?
- ഞങ്ങൾക്ക് ക്രിപ്റ്റോ കറൻസിയിലേക്ക് മാറണം. - വിഡ്ഢിത്തം.
ഇത് ക്രിപ്റ്റോയുടെ കാര്യമല്ല. നിനക്ക് കറൻസികളുടെ മൂല്യം കളഞ്ഞ് ധനികനാകണം.
ഇത് തികച്ചും വ്യക്തിപരമായി തോന്നുന്നു. എന്താണ്… നീ എന്തിൻ്റെ പിന്നാലെയാണ്?
ഞാൻ നിൻ്റെ പിന്നാലെയാണ്.
കാൾ, അവിടെയുണ്ടോ.
സട്ടൻ്റെ മക്കൾ. ആറാം ഇടനാഴി. പോകൂ.
നീ മുഖാമുഖം സംസാരിക്കില്ലെങ്കിൽ, ഞാൻ നിൻ്റെ കുട്ടികളുമായി സംസാരിക്കാം.
എൻ്റെ മക്കൾ നിൻ്റടുത്തില്ല.
ഇതുവരെ ഇല്ല, പക്ഷേ ഞാനിപ്പോൾ സ്ക്രീനിൽ അവരെ കണ്ടുകൊണ്ടിരിക്കയാണ്.
ഡെറെക്, തന്നെക്കൊണ്ട് ഒരുപകാരം ഉണ്ടാകട്ടെ.
തൻ്റെ ശ്രീമതിയോട് കാണുന്നതെന്താണെന്ന് പറയ്.
ഡാർഡൻ ഇവരിൽ ഒരാളാണ്.
അരുത്! നിർത്ത്!
അദ്ദേഹത്തെ വെറുതേ വിടൂ!
ഒന്നുകൂടി.
ഡെറെക്, ഐ ലവ് യു. കുട്ടികളോടും പറയണം ഞാനവരെ സ്നേഹിക്കുന്നെന്ന്.
ഡീയോടു പറയണം അവനെൻ്റെ സന്തോഷമായിരുന്നു എന്ന്. സെറീനയോട് ക്ഷമ ചോദിച്ചെന്ന് പറയണം.
അവളാരാണെന്നതിൽ എനിക്ക് അഭിമാനമുണ്ട്.
ഞാൻ അണ്ടർഗ്രൗണ്ടിലുള്ള ഗാരേജിലാണ്.
അരുത്.
അവർ എന്നെത്തേടി വരികയാണ്.
നിങ്ങളെന്താ ചെയ്യുന്നത്?
പ്രസിഡൻ്റ് എവിടെ?
- പ്രസിഡൻ്റ് എവിടെയെന്ന്? - ഞാൻ എന്നോടു പറഞ്ഞത് ചെയ്യുന്നെന്നേയുള്ളൂ.
നോക്കൂ, അവിടെ ഒരു വാതിലുണ്ട്.
ചിലപ്പോൾ ഇതിലേ പുറത്തിറങ്ങാനായേക്കും.
ഇത് കാൾ ആണ്. പൂളിനടുത്തേക്ക് പോകുന്നു. ഓവർ.
ഹലോ മക്കളേ.
പൂളിനടുത്തിരുന്ന് സുഖിക്കുവാ അല്ലേ?
സോണയിൽ ആവി കൊള്ളുന്നു.
ശരിയാ. അടിപൊളി.
എനിക്കു നിങ്ങളെ കാണാം.
എൻ്റെ പുന്നാരമുത്തേ.
ദൈവമേ. നിങ്ങൾ വാകൻഡയിൽ നിന്നാണ്.
നിങ്ങളുടെ അമ്മ അയച്ചതാണ് ഞങ്ങളെ.
സെറീനയ്ക്ക് സ്നേഹപൂർവം, മമ്മ
ഏജൻ്റ് ഡാർഡൻ.
മാഡം പ്രസിഡൻ്റ്.
എൻ്റെ കയ്യിൽ ആയുധമില്ല.
ശരി. നമുക്ക് നീങ്ങാം.
നിങ്ങളെ ആരാ സഹായിച്ചത്? നിങ്ങൾക്കിത് തനിച്ചു നടത്താനാവില്ലെന്ന് അറിയാം.
ദൈവമേ.
പിന്നിൽ നിന്നു കുത്തുന്ന തെണ്ടി.
നിങ്ങൾ എൻ്റെ ജോലി എനിക്കായി ചെയ്യുന്നോ?
- മാനി… - എന്നെ ഇങ്ങനെ വിഡ്ഢിയാക്കരുത്.
നിങ്ങൾ തീർത്തും അപകടത്തിലാണ്, ഒന്നു പറയൂ, ഞാൻ നിങ്ങൾക്കൊപ്പം പോരാടാനുണ്ടാവും.
സ്റ്റിയറിങ് മറുവശത്താണ്…
ഒന്നും വേണ്ട ഒലിവർ! നിങ്ങളിനി അനങ്ങരുത്.
എന്നോടു ക്ഷമിക്കൂ.
നീ ഓക്കെയാണോ സൈനികാ?
അതേ.
മമ്മാ.
മമ്മാ?
സെറീന?
സെറീന, നീ ഓക്കെയാണോ? ഡീ ഓക്കെയാണോ?
അതേ, ഞങ്ങൾക്ക് കുഴപ്പമില്ല. ഞങ്ങൾ മെലോകുഹ്ലെയുടെ കൂടെയാണ്.
എവിടെയാണെന്നു പറയരുത്. അവർ ശ്രദ്ധിക്കുന്നുണ്ടാവും.
എന്നോടു ക്ഷമിക്കൂ.
ഇല്ല മമ്മാ, എന്നോടു ക്ഷമിക്കൂ.
ഞാൻ എല്ലാറ്റിനും മാപ്പു ചോദിക്കുന്നു, ഞാൻ ഒന്നും ഉദ്ദേശിച്ചു പറഞ്ഞതല്ല.
എനിക്കറിയാം. നമ്മളിത് അതിജീവിക്കും, ഓക്കേ?
മമ്മാ, പക്ഷേ അവർ ഡാഡിയെ കൊണ്ടുപോയി.
നമ്മൾ എന്തുചെയ്യും?
നീ ഒന്നും ചെയ്യേണ്ടതില്ല.
നീയും ഡീയും പുറത്തിറങ്ങണം.
എനിക്കു സഹായിക്കാമെങ്കിലോ?
കഴിഞ്ഞിരുന്നെങ്കിൽ എന്നാശിക്കുന്നു, പക്ഷേ നമ്മൾ ആ ഘട്ടം കഴിഞ്ഞു.
- നീ… - ഒറ്റത്തവണ, മമ്മ എന്നെ വിശ്വസിക്കണം.
എന്തു ചെയ്യാൻ?
മമ്മ എന്നോട് ഒരിക്കലും ചെയ്യരുത് എന്നു പറഞ്ഞ ആ കാര്യം എനിക്കു ചെയ്യാനായേക്കും.
സെറീന, ഞാൻ…
നമ്മൾ പാർട്ടിക്കു പോകുന്നതിലും നല്ലത് പാർട്ടിയെ നമ്മുടടുത്തേക്കു കൊണ്ടുവരുന്നതാ.
അവൾ കീ കാർഡ് റീഡറിൻ്റെ കാര്യമാ പറയുന്നത്.
നമ്മുടെ സിസ്റ്റം ഹാക്ക് ചെയ്യാൻ ഉപയോഗിച്ചത്.
അതു ചെയ്യാൻ നിനക്ക് എന്താ വേണ്ടത്?
എനിക്ക് ആ മെഷീനുകളിൽ ഒന്ന് വേണം.
എനിക്ക് വീട്ടിൽ ഉള്ളത്, മമ്മ കണ്ടെത്തിയ ആ മെഷീൻ.
അത് ലോബിയിലായിരിക്കും.
ഒരെണ്ണം കിട്ടാൻ വഴിയുണ്ട്.
നീ കാത്തിരിക്ക്, ഓക്കേ?
ഐ ലവ് യു മമ്മാ.
ഐ ലവ് യു റ്റൂ മോളേ.
എലേന, നിങ്ങളും ഒളിവറും മിൻ-സൊയും ഇവിടുന്ന് ഇറങ്ങുകയാണ്.
ശരി.
എന്നോടു ക്ഷമിക്കൂ, എനിക്കെൻ്റെ ഭർത്താവിനെ വിട്ടിട്ടു വരാനാവില്ല. പറ്റില്ല.
എനിക്കറിയാം. കുഴപ്പമില്ല.
എലെന, ഒളിവർ, നിങ്ങളിപ്പോൾ തന്ത്രപ്രധാനമായ ഒരിടത്താണ്.
- അതേ. - ഞങ്ങൾ ഇവിടെവരെ നിങ്ങളെ അനുസരിച്ചു.
ആവശ്യമുള്ള കാര്യം ഞങ്ങൾ ചെയ്യാം.
പക്ഷേ ഞാനാണ് വണ്ടിയോടിക്കുക.
ശരി.
നിങ്ങൾ ഇതാണ് ചെയ്യേണ്ടത്.
ഇതെന്തോന്ന്…
ഒരു ബന്ദി നടന്നുപോകുന്നു. ഒരു ചെറിയ ഏഷ്യൻ സ്ത്രീ.
ഉടൻ പിന്നിലെ ലോബിയിൽ എത്തുക.
എൻ്റെ സ്റ്റൈലിസ്റ്റ് ഇത് അനുവദിക്കുമോ?
കെവ്ലർ എല്ലാറ്റിനും ചേരും.
ഞാൻ പാൻ്റിൻ്റെ കാര്യമാ പറയുന്നത്.
ഞാൻ പറഞ്ഞല്ലോ, കാമോ എന്തിൻ്റെ കൂടെയും ചേരും.
ഇത്തരം എത്രയെണ്ണം ഹോട്ടലിൽ ഒളിപ്പിച്ചിട്ടുണ്ട്?
സുലുവിൽ അതിൻ്റെ അർത്ഥം "ഒരുപാട്" എന്നാണ്.
നിങ്ങളുടെ മമ്മയുടെ പ്ലാനിൻ്റെ രണ്ടാം ഭാഗമാണിത്.
നമുക്ക് തന്ത്രപരമായ പ്രതിരോധങ്ങൾ തകർക്കണം.
നമുക്ക് സ്ഥലം മാറിക്കൊണ്ടിരിക്കണം.
ലവ് യു ഡീ.
ലവ് യു റ്റൂ സിസ്.
ഇതെന്താ?
പ്രസിഡൻ്റിൻ്റെ വാഹനം ഗേറ്റിലേക്ക് പോകുന്നു.
- രക്ഷപ്പെട്ടു! - ശരിയാ!
നമ്മൾ രക്ഷപ്പെട്ടു.
നമ്മൾ…
അമേരിക്കൻ പ്രസിഡൻ്റ് അതിർത്തി ഭേദിക്കാൻ ശ്രമിക്കുന്നു.
മിസൈൽ ലോഞ്ചർ. അതിനുള്ളതാണ്.
ലക്ഷ്യം വച്ചിട്ടുണ്ട് സർ.
അയയ്ക്കൂ!
അനക്കം കാണുന്നുണ്ട്. വെടിവെക്കരുത്.
അത് നമ്മുടേതാണ്.
- മിസൈൽ ലക്ഷ്യം തെറ്റി. - അതിനാണ് നമുക്ക് കൂടുതലുള്ളത്.
ദൈവത്തെയോർത്ത് അതെടുത്തയക്ക്!
- കർത്താവേ. - ദൈവമേ.
കർത്താവേ!
- എൻ്റെ കർത്താവേ! - മിണ്ടാതിരിക്കൂ ഒളിവർ. സമാധാനിക്ക്!
പതുക്കെ.
അവർ കൈമാറുന്ന ഏത് ഇൻ്റലും പ്രതികരണം വേഗത്തിലാക്കും.
- നമുക്ക് അധികം സമയമില്ല. - നമുക്ക് പോയാലോ.
എനിക്ക് സട്ടനെ വേണം.
ഗാരേജിലെ വഴികൾ അടച്ച് വാഹനങ്ങളെല്ലാം പ്രവർത്തനരഹിതമാക്ക്.
ചുറ്റുമതിലിൽ ഉടൻ സുരക്ഷാ പരിശോധന തുടങ്ങണം!
ലോകത്തെ ഓരോ രാജ്യവും ഒരു പ്രത്യാക്രമണം തയ്യാറാക്കുകയാവും,
അതുകൊണ്ട് നിങ്ങളെല്ലാവരും ഒന്നനങ്ങണം!
സുലു ഭാഷയിൽ "ലാഡുമ" എന്നാൽ എന്താണെന്ന് അറിയാമോ?
എന്താ?
ബൂം.
നമുക്ക് പോകാം.
അത് അകത്തുനിന്നാണ് വന്നത്.
അവർ ഉള്ളിലുണ്ട്!
ആ കലാപകാരികളെ കണ്ടെത്ത്! വേഗം!
ആ സ്ഫോടനം നമ്മുടെ ആളുകൾ ഉള്ളിൽ നിന്ന് ഉണ്ടാക്കിയതാണ്,
അത് പ്രസിഡൻ്റിൻ്റെ പ്ലാനിൻ്റെ ഭാഗമാണ്.
നമ്മളിപ്പോൾ ഭീകരരുടെ പ്രധാന ആയുധം നിർവീര്യമാക്കിയ സ്ഥിതിക്ക്,
ഹോട്ടലിൻ്റെ പിൻകവാടം വഴി ഉള്ളിൽ കടക്കാനായി ഒരു ചെറിയ ആക്രമണ സംഘത്തെ തയ്യാറാക്കുന്നു.
12 മിനിറ്റിനുള്ളിൽ സെറീന ഈ വാതിലുകൾ തുറക്കും.
ഇത് നടക്കുമെന്ന് നമ്മൾ എങ്ങനെ അറിയും?
നോക്ക്, ഒരപകടം കഴിഞ്ഞതേയുള്ളൂ,
പക്ഷേ നിങ്ങളുടെ പ്രസിഡൻ്റിനൊപ്പം കഴിഞ്ഞ ഒരു സായാഹ്നം എന്നെ ശുഭാപ്തിവിശ്വാസിയാക്കി.
അവർ പറയുന്നതു പോലെ ചെയ്യാൻ ഞാൻ ആവശ്യപ്പെടുന്നു.
അറിയാമോ, ഞാൻ പ്രസിഡൻ്റ് തെരഞ്ഞെടുപ്പിൽ പങ്കെടുക്കുമ്പോൾ,
എൻ്റെ പ്രചാരണ ഉപദേഷ്ടാക്കൾ…
എന്നോട് നിരന്തരം പറഞ്ഞു, എൻ്റെ സൈനിക പശ്ചാത്തലത്തിൽ ഊന്നി നിൽക്കാൻ.
ഇതായിരിക്കണം അവരുദ്ദേശിച്ചതെന്ന് എനിക്കുറപ്പാണ്.
അതാ അവിടെ.
ശരി.
ഞാനിത് ചെയ്യാം.
പ്രവർത്തിച്ചാൽ മതിയായിരുന്നു.
ബോൾ റൂം, മുൻ കവാടം, ഇടനാഴികൾ, എല്ലാ വൈദ്യുതിയും ഇവിടുന്നാണ് പോകുന്നത്.
നാം സെറീനയ്ക്ക് പോരാടി വിജയിക്കാൻ ഒരവസരം നൽകണം.
നിങ്ങളൊരു നല്ല അമ്മയാണ്.
നീയെന്നെ കരയിപ്പിച്ചാൽ, ഞാൻ നിന്നെ കൊല്ലും.
നിങ്ങളുടെ ഉള്ള് മൃദുലമാണെന്ന് എനിക്ക് അറിയാമായിരുന്നു മാഡം.
നമുക്ക് അങ്ങേ ലോകത്തു കാണാം.
നമ്മൾ ഈ ലോകത്തുതന്നെ കാണും ഡാനിയേൽ.
റ്റിറ്റോസ്, ഇങ്ങുവരൂ.
റട്ട്ലെഡ്ജ്, നമുക്കു പോകണം.
ഇല്ല, നമുക്കിവിടുന്ന് പോകണം. ഇല്ല…
മിണ്ടാതിരിക്ക്! ഞാൻ ആലോചിക്കട്ടെ.
നിങ്ങൾ രണ്ടും എഴുന്നേൽക്കൂ. അവരെ എഴുന്നേൽപ്പിക്കൂ!
വാ, നീങ്ങ്! എഴുന്നേൽക്ക്!
എഴുന്നേൽക്കൂ, വരൂ.
ഇവിടിനി ആരും അകത്തേക്കും പുറത്തേക്കും പോകുന്നില്ല.
വിട്ടു കൊടുക്കരുത്, എന്തുവന്നാലും!
ഇത് കഴിഞ്ഞിട്ടില്ല.
മാനി, ലൈറ്റുകൾ ഓഫ് ചെയ്യ്.
എന്താ നടക്കുന്നത്?
കിഴക്കേ കെട്ടിടത്തിൽ വൈദ്യുതി ഇല്ല.
അതെന്തായിരുന്നു?
അവിടെ നോക്കൂ.
പോകൂ.
ഇതാ!
നമുക്ക് തുടങ്ങാം മാഡം പ്രസിഡൻ്റ്.
നിങ്ങൾ എവിടെയായിരുന്നു? എന്തോ കുഴപ്പമുണ്ട്…
എല്ലാ മൊബൈൽ, ഡാറ്റാ വിനിമയ ബന്ധങ്ങളും പുനഃസ്ഥാപിക്കുന്നു.
മാനി, ലൈറ്റുകൾ.
മാനി!
മാനി, എഴുന്നേൽക്ക്!
മിടുക്കൻ.
ഞങ്ങൾ സർവീസ് ഗേറ്റിനു വെളിയിലാണ്.
RFID സുരക്ഷാസിസ്റ്റത്തിൽ പ്രവേശിക്കുന്നു
ഇതാ നിങ്ങളുടെ വാതിലുകൾ.
വാതിലുകൾ തുറക്കുന്നു.
ശരി.
മമ്മാ, അപകടം!
മമ്മയ്ക്ക് അത് എപ്പോഴും ചെയ്യാനാകുമെന്ന് മനസ്സിലായോ?
വീട്ടിലിരുത്തിയതല്ലേയുള്ളൂ.
മമ്മയ്ക്ക് ഭയങ്കര ശക്തിയാ അല്ലേ?
- ഡാനിയേൽ! - എൻ്റെ ദൈവമേ.
വന്ന് ഭർത്താവിനെ കൊണ്ടുപോ.
മമ്മ. ഞാൻ പറയുന്നത് കേൾക്കാമോ?
എന്തുപറ്റി മോളേ?
ഡാഡിനെ അയാൾ വലിയ കോൺഫറൻസ് റൂമിൽ പിടിച്ചു വച്ചിരിക്കുന്നു. കഴുത്തിൽ കത്തി.
ഞാൻ വരുന്നു.
ഹലോ.
ഞാൻ എത്തി, ഓക്കേ? ഇനി അവരെ വിടൂ.
ഇല്ലില്ല, എന്നെനിക്കു തോന്നുന്നില്ല.
മോളേ നിന്നെ നേരിട്ടു കണ്ടാൽ അത്ര ഭയമൊന്നും തോന്നില്ല.
നിന്നെപ്പറ്റിയും അതുതന്നെ പറയാനാ വന്നത്.
ശരി, പക്ഷേ നോക്ക്, നമ്മൾ ഒന്നിച്ചിവിടെ വന്നതിൽ സന്തോഷമുണ്ട്.
ഇരിക്ക്.
അപ്പോ അത് നിങ്ങളുടെ പദ്ധതിയായിരുന്നു, അല്ലേ?
നിങ്ങളുടെ 20 അംഗ സംഘത്തെ ഒന്നിച്ചു കൂട്ടാൻ?
ലോകം കൊള്ളയടിക്കാൻ?
നിങ്ങളാണ് കള്ളൻ.
നിങ്ങൾക്ക് എന്നെപ്പറ്റി ഒന്നുമറിയില്ല.
ഒന്നുമേ അറിയില്ല.
കോർപ്പറൽ എഡ്വേർഡ് റട്ട്ലെഡ്ജ്, നിന്നെ എനിക്കറിയാം.
ഒരിക്കലും നാട്ടിലെത്താത്ത ഒരു സൈനികനാണ് നീ.
നീ നിൻ്റെ രക്തവും വിയർപ്പും ഹൃദയവും യുദ്ധഭൂമിയിൽ വിട്ടു,
എന്നിട്ട് ഒരു മനുഷ്യൻ്റെ പുറംതോട് മാത്രമായി തിരിച്ചെത്തി.
നിനക്ക് നിയന്ത്രണം വേണമായിരുന്നു, അധികാരം വേണം, പക്ഷേ അത് നിന്നെ നേതാവാക്കില്ല.
എനിക്ക് നേതാവാകേണ്ട ആവശ്യമില്ല. നേതാവ് ആകേണ്ട. എനിക്കൊരു ശബ്ദമായാൽ മതി.
പക്ഷേ ഒരു ഏകാധിപതിയെപ്പോലെ പെരുമാറുന്ന നിൻ്റെ ശബ്ദം ആരും ശ്രദ്ധിക്കില്ല.
അതിനാലാണ് ഞാൻ നിങ്ങളുടെ ശബ്ദം ചോദിക്കുന്നത്.
അപ്പോൾ എൻ്റടുത്ത് ഒച്ചവയ്ക്കുന്നത് നിർത്തി അത് വായിക്കാത്തതെന്ത്?
അവർ ഒരിക്കലും ഇത് വിശ്വസിക്കില്ല.
ഇത് വേഗം വായിക്ക്.
ഇത് വായിക്ക്, ഇല്ലെങ്കിൽ ഇയാൾ ചാകും.
വായിക്കാൻ!
"വേഗവും ചാരനിറവുമുള്ള കുറുക്കൻ വായുവിൽ ചാടി ഓരോ മെലിഞ്ഞ നായയുടേയും പുറത്തുകൂടി."
കൊള്ളാം.
ചാരനിറമുള്ള കുറുക്കൻ വായുവിൽ ചാടി
"ശ്രദ്ധിച്ച്, ഞാൻ പറയുന്നു, കാരണം അവൻ നിങ്ങളെ വീണ്ടും പരാജയപ്പെടുത്തി…"
"അരാജകത്വം സൃഷ്ടിച്ചുകൊണ്ട്."
നീ നല്ല വിഷമത്തിലാണ്.
നീ എന്തു കണ്ടെന്നും എന്ത് അനുഭവിച്ചെന്നും എനിക്കറിയില്ല.
പക്ഷേ നീ വരുത്തിയ നഷ്ടം ഈ ലോകത്തെ വിഴുങ്ങും.
ഇത് ചെയ്യരുത്.
അദ്വി… പോകൂ.
മാസ്കുകൾ മാറ്റൂ.
അവർ എത്തി. അത് നടന്നു.
ബോൾ റൂമിലേക്ക് കടക്കാൻ തയ്യാറെടുക്കുന്നു, മൂന്ന്, രണ്ട്, ഒന്ന്.
മൂന്ന്, രണ്ട്, പോകാം!
എല്ലാവരും, താഴെക്കിടക്കൂ!
താഴെക്കിടക്കൂ!
കുനിഞ്ഞിരിക്കൂ!
- കുഴപ്പമില്ല! - കുഴപ്പമില്ല!
- നിങ്ങൾ ഓക്കെയാണോ മാഡം? - അതേ
കുഴപ്പമില്ല!
ബോൾ റൂം സുരക്ഷിതം. മരിച്ചവരെ നോക്കുന്നു.
നമുക്ക് പോട്ടസിൻ്റെ അവസ്ഥ അറിയുമോ?
രണ്ട് ലോക നേതാക്കൾ, ആസ്ട്രേലിയയും സൗത്ത് കൊറിയയും,
ഇതിൽ കൊല്ലപ്പെട്ടു.
അമേരിക്കൻ പ്രസിഡൻ്റിനെ കാണാനില്ല.
മമ്മ എവിടെയെന്ന് അവർക്കറിയില്ല. അവർ കോൺഫറൻസ് മുറിയിലുണ്ട്. പോകൂ!
- ഞാൻ പോകാം. - വേണ്ട.
- വാതിലുകൾ പൂട്ട്. - ഇല്ല.
ഞാനവരെ മമ്മയുടെ അടുത്തേക്ക് കൊണ്ടുപോകാം.
- സെറീന, ഇല്ല, നിനക്ക് പറ്റില്ല! - ഞാൻ ചെയ്തോളാം!
അമേരിക്കൻ സമ്പദ് വ്യവസ്ഥ തകരുന്നു
ഹേയ് ഡാനിയേൽ.
അത് സംഭവിക്കുകയാണ്.
നമ്മുടെ ലോകങ്ങൾ മാറുകയാണ്.
ആ വൈറൽ വീഡിയോ ഒരു ഡീപ് ഫേക്കാണെന്ന വൈറ്റ് ഹൗസിൻ്റെ വാദങ്ങൾക്കിടയിലും,
വിപണിയിൽ അതിൻ്റെ ആഘാതം അതിവേഗത്തിലായിരുന്നു,
ഇതൊരു സാമ്പത്തിക കൂട്ടക്കൊലയ്ക്കുതന്നെ കാരണമായി.
ഞങ്ങളുടെ ഡിജിറ്റൽ കറൻസി…
നൂറ്റൻപത് ബില്യൺ ഡോളർ.
ഭീകര സമ്പത്തിൻ്റെ പടയാളികൾ!
…അവരുടെ രാജ്യത്തെ വിദേശപൗരന്മാരെ നിയന്ത്രിക്കും.
ഹെലികോപ്റ്റർ എടുക്ക്. ഓക്കേ?
വീഴാത്തവർ ആരെങ്കിലുമുണ്ടെങ്കിൽ വിളിക്ക്. അഞ്ചുമിനിറ്റിൽ പൊങ്ങണം. പോ.
ഞങ്ങൾ, വളരെ ശരിയായ ഒരർത്ഥത്തിൽ ലോകം കീഴടക്കി.
ആളുകൾ ഇത് ഒരിക്കലും വിശ്വസിക്കില്ല.
അതേ, അവരത് വിശ്വസിക്കും,
നിങ്ങൾ തെരഞ്ഞെടുക്കപ്പെട്ടു എന്ന വലിയ കള്ളം വിശ്വസിച്ചപോലെ.
നോക്കൂ ഡാനിയേൽ.
എനിക്ക് നിങ്ങളെ അറിയാം.
അതേ.
ഞാൻ അവിടെ ഉണ്ടായിരുന്നു.
ഫലൂജയിൽ.
നിങ്ങളുടെ മുന്നിലുള്ള കാരവനിൽ,
റോഡിൽ നിന്ന് സ്ഫോടകവസ്തുക്കൾ നീക്കം ചെയ്തുകൊണ്ട്,
അപ്പോ നിങ്ങൾ അമേരിക്കക്കാർക്കായി മാത്രമുണ്ടാക്കിയ ഒരു ബോംബ്
എൻ്റെ രണ്ട് സഹോദരന്മാരെ കൊന്നു.
എൻ്റെ ആത്മസുഹൃത്തുക്കളെ.
ഒരു യുദ്ധമേഖലയിൽ ആത്മസുഹൃത്തുക്കളെ നഷ്ടമാകുന്നതിലും ദുഃഖകരം എന്താണെന്നോ?
ഒരിക്കലും അവിടെ ഉണ്ടാവരുതായിരുന്നു എന്ന അറിവ്.
തിരിച്ചുവന്നപ്പോൾ ഞാനും നിന്നെപ്പോലെ തന്നെ ഇരുണ്ട ഒരിടത്തായിരുന്നു.
പക്ഷേ ഞാനൊരു ജീവിതം തെരഞ്ഞെടുത്തു.
ഞാൻ സേവനം തെരഞ്ഞെടുത്തു. നീ നാശവും മരണവും തെരഞ്ഞെടുത്തു.
നിങ്ങൾ അതങ്ങു മുതലെടുത്തു, അല്ലേ?
സ്വയമുണ്ടാക്കിയ അവശിഷ്ടങ്ങൾക്കിടയിൽ നിന്ന്
ഒരു കുട്ടിയെ വലിച്ചെടുത്ത് ഫോട്ടോ എടുത്തു,
എന്നിട്ടൊരു വീരപരിവേഷത്തോടെ നാട്ടിലെത്തി സ്വീകരണം ഏറ്റുവാങ്ങി.
പക്ഷേ നിങ്ങൾ വീരനായികയല്ല.
നിങ്ങളാരാണെന്ന് എനിക്കറിയാം.
നിങ്ങൾ കള്ളിയും വഞ്ചകിയും കാപട്യക്കാരിയുമായ പ്രസിഡൻ്റ് ആണ്.
നീയാരാണെന്ന് എനിക്കും കാണാനാവും,
നീ ജീവനോടെ ഇവിടുന്ന് ഒരിക്കലും പുറത്തുപോകില്ല.
ഞാനീ ലോകം മാറ്റാൻ പോവുകയാണ്.
പിന്നെ ഈ ലോകം നിങ്ങളെ ഒരു കള്ളിയും വഞ്ചകിയുമായി കാണും.
ഞാനാരാണോ അതാണ് ഞാൻ!
പിന്നെ നീ ഒന്നും മാറ്റില്ല, കാരണം ഞാൻ നിന്നെ അനുവദിക്കില്ല.
ഞാൻ ജയിച്ചു.
ഇല്ല!
ഹേയ് ഡാനി. ഞാൻ മനസ്സുമാറ്റി.
അതായത്, ഇത്.
നന്ദിയുണ്ട്, നിങ്ങളുടെ…
എന്നോടു ക്ഷമിക്കൂ.
എനിക്കു മാപ്പുതരൂ.
ബേബി, എന്നോടു ക്ഷമിക്കൂ.
ഒരു നിമിഷം തരൂ മോളേ.
എൻ്റെ ദൈവമേ. അനങ്ങല്ലേ.
എന്താ?
എനിക്കു കുഴപ്പമില്ല മോളേ.
ഡാനിയേൽ!
അവൻ പോയി.
- അവനെ പിടിക്ക്. - ഞാനിവിടെ നിൽക്കാം.
നന്ദി.
ഡാനിയേൽ!
ദൈവത്തിനു നന്ദി.
നിനക്ക് അവനോടൊപ്പം പോകേണ്ട എന്ന് ഉറപ്പാണോ ജോ?
എന്താ?
നീയായിരുന്നു ഉള്ളിൽ നിന്ന് പണി തന്നത്.
നീ എന്താ പറയുന്നത്?
നീയാണ് സ്ഥലവും പാക്സ് സെക്യൂരിറ്റിയെയും തെരഞ്ഞെടുത്തത്.
അല്ല.
നീ അവൻ്റെ വാലറ്റ് ഒളിപ്പിക്കുന്നത് ഞാൻ കണ്ടു.
നീയാണ് എല്ലാം ചെയ്തത്.
ഇതെല്ലാം മനസ്സിലാക്കാൻ എനിക്ക് ഇത്രയും നേരം എടുക്കേണ്ടി വന്നു.
എന്നെ വിലയിരുത്താൻ നീ മുതിരുന്നോ?
ഞാൻ എനിക്കു കിട്ടിയ അവസരം മുതലാക്കി.
നീ ഞങ്ങളെ കൊലയ്ക്കു കൊടുത്തു.
എൻ്റെ കുടുംബം. എൻ്റെ കുട്ടികൾ.
- നീ എൻ്റെ ലക്ഷ്യം കവർന്നെടുത്തു. - ഞാൻ ഒന്നും കവർന്നില്ല.
നീ ഏറ്റെടുത്ത ജോലിക്കായി എൻ്റെ ജീവിതകാലം മുഴുവൻ ഞാൻ പ്രയത്നിച്ചതാണ്.
അത് എൻ്റേതായിരുന്നു, അത് നിൻ്റെ സ്വന്തമായിരുന്നു എന്നപോലെ
നീ അതിലേക്ക് നടക്കുന്നത് എനിക്കു കാണേണ്ടിവന്നു,
എന്നെ തെരഞ്ഞെടുത്തതാണ്.
ഭീരു.
മമ്മാ!
ഡീ.
അയാൾ അവളെ കൊണ്ടുപോയി. അയാൾ സെറീനയെ കൊണ്ടുപോയി! അവൾ മമ്മയെ നോക്കി പോയതാ.
ഞാൻ ക്യാമറയിൽ കണ്ടു. അവളെ വലിച്ചുകൊണ്ടു പോയി.
ഇവിടെ നിൽക്കൂ.
വേഗം.
വേഗം. നീങ്ങ്. അങ്ങനെ!
അകത്തേക്ക്.
അകത്തു കയറ്!
അതു നിർത്ത് വൃത്തികെട്ടവളേ.
- താനിതും കൊണ്ട് രക്ഷപ്പെടില്ല. - മിണ്ടാതിരിക്ക്!
താമസിച്ചുപോയി മോളേ.
നിനക്കിത് ഇപ്പോഴും വേണോ?
ഇതില്ലാതെ പണത്തിൽ തൊടാനാവില്ല, അല്ലേ?
ഇല്ല! ഇല്ല!
എൻ്റെ വാലറ്റ് വേഗം തന്നേക്ക്, അല്ലെങ്കിൽ ഞാനീ കൊച്ചിൻ്റെ തല തകർക്കും.
താ!
എന്നെ കൊണ്ടുപോ. അവളെ വിട്.
അവരെന്നെ ആകാശത്തു നിന്ന് വെടിവെച്ചിടില്ല.
ശരി. ആദ്യം വാലറ്റ്.
തോക്ക് വേഗം ഡെക്കിൽ വയ്ക്ക്.
അങ്ങനെ.
ഇനി നിങ്ങൾ ഇങ്ങോട്ടു വരൂ.
വേണ്ടാത്തതൊന്നും ചെയ്യാൻ നോക്കരുത്.
എങ്കിൽ ഞാനാ കണ്ണുകൾക്കിടയിലേക്ക് ഒരുണ്ട പായിക്കും, ദൈവത്തിനാണെ.
നിനക്ക് മാറ്റം വേണോ?
ആദ്യം നീ നിന്നിൽ നിന്നു തുടങ്ങ്,
ഒരു ക്രിപ്റ്റോ വാലറ്റ് കൊണ്ടല്ല.
ശരി. ഒരു വാലറ്റ് കൊണ്ട് തുടങ്ങാം, പിന്നെ ഞാനെവിടെ എത്തും എന്നു നോക്കാം.
അരുത്!
നിന്നെ പുറത്തിറക്കണം.
- മമ്മാ! നിങ്ങളുടെ പിന്നിൽ. - വേഗം.
- നമുക്ക് പോകാം! - താഴെ ഇറങ്ങൂ!
- വേഗം. - ഞാൻ ശ്രമിക്കുവാ.
ഇത് തറയിൽ നിന്ന് പൊക്ക്!
ഞാനൊരു പൈലറ്റ് അല്ലെന്ന് നിനക്കറിയാം.
- എൻ്റെ ദൈവമേ! - വേഗം!
- ശരി. കൈ വിടീക്കാൻ നോക്കൂ. സെറീനാ! - ഞാൻ നോക്കുവാ.
ടീം! നീങ്ങൂ.
മമ്മാ!
മമ്മാ! സൂക്ഷിച്ച്!
അവനെ പിടിക്ക്! മമ്മാ!
ഇല്ലില്ല!
ഇല്ല!
മമ്മാ!
എൻ്റെ കൈ പിടിക്കൂ.
നമുക്ക് വെളിയിൽ ഇറങ്ങണം.
നമുക്ക് അനങ്ങാൻ പറ്റില്ല. ഇത് നിൽക്കില്ല.
- അത് സാരമില്ല മമ്മാ. - ഇങ്ങുവരൂ.
മമ്മി, നിങ്ങൾ ശരിക്കും വളരെ സ്പെഷ്യലാണ്.
നീയും അതേ മോളേ. നീയും അങ്ങനെയാണ്.
പോ!
വലിച്ചു കയറ്റൂ! എല്ലാവരും!
ഒന്ന്, രണ്ട്, മൂന്ന്, വലിക്കൂ.
എല്ലാവരും! വലിക്കൂ!
ഇത് ശരിയാകുന്നുണ്ട്.
സെറീന.
നമുക്കു പോകാം.
ഡാനി.
കൈ തരൂ മാഡം പ്രസിഡൻ്റ്.
ജി20 ദക്ഷിണാഫ്രിക്ക
അഭിനന്ദനങ്ങൾ മാഡം പ്രസിഡൻ്റ്.
ഈ വർഷത്തെ വ്യക്തി ടൈം
ലോകത്തെ പട്ടിണി മാറ്റുന്നു ഡാനിയേൽ സട്ടൻ
ആ നോട്ടം കൊള്ളാം.
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ വിജേഷ് സി.കെ